text:
Isomo ryo mu gitabo cy’Ibyahishuriwe Yohani Intumwa 5,1-10
Jyewe Yohani, mu kiganza cy’iburyo cy’Uwicaye ku ntebe y’ubwami, mpabona igitabo cyanditsweho imbere n’inyuma, gifungishije za kashe ndwi. Ubwo mbona umumalayika w’igihangange, wamamazaga mu ijwi riranguruye ati “Ni nde ukwiriye guhambura za kashe, akabumbura igitabo?” Ariko ari mu juru, ari ku isi, ari n’ikuzimu ntihagira n’umwe uboneka, washobora kubumbura igitabo cyangwa kukirebamo. Nuko ndarira cyane kubera ko nta n’umwe ubonetse, waba akwiriye kubumbura igitabo cyangwa kukirebamo. Ariko umwe muri ba Bakambwe arambwira ati “Wirira! Dore intare yo mu muryango wa Yuda, inkomoko ya Dawudi yaratsinze; ni we uzahambura igitabo, ahambure n’ikashe zacyo uko ari indwi.” Nuko mbona Ntama ameze nk’uwishwe ahagaze hagati y’intebe y’ubwami, akikijwe na bya Binyabuzima bine n’Abakambwe. Yari afite amahembe arindwi n’amaso arindwi, ari zo za roho z’Imana zoherejwe ku isi hose. Ahera ko araza kugira ngo yakire igitabo cyari mu kiganza cy’iburyo cy’Uwicaye ku ntebe y’ubwami. Ngo amaze kwakira igitabo, bya Binyabuzima bine n’Abakambwe makumyabiri na bane, bapfukama imbere ya Ntama. Buri wese yari afite inanga n’ibyotezo bya zahabu byuzuyemo imibavu, ari yo masengesho y’abatagatifu. Baririmba rero indirimbo nshya bavuga bati “Ukwiriye guhabwa igitabo no guhambura ikashe zigifunze kuko wishwe, maze ku bw’amaraso yawe ugacungurira Imana abantu bo mu miryango yose, mu ndimi zose, mu bihugu byose no mu mahanga yose, maze ukabagira ingoma n’abaherezabitambo b’Imana yacu, maze bakazima ingoma ku isi.”


c: text/html

text:
Dore ngiyi imigisha utigeze kumenya Jean Claude DUKUZUMUREMYI
Amateramiro ya CEP Ku Wa gatanu 19/7/2019
Umwigisha:Jean Claude DUKUZUMUREMYI
Intego y’ijambo “Imigisha ibonerwa muri Kristu yesu”
Abafilipi 3:7-8
Abefeso 1:16-19
Ikibazo:njyewe ndi !uri kristu Yesu?niba ndi muri Kristu yesu bimariye ik?
Pawulo yasobanuye ko Imana yaduhereye imigisha hose muri kristu Yesu.
Iyi migisha ntikwiriye kwitirannywa ninzu, ubutunzi…. ahubwo ni ukubabarirwa ibyaha,aribyo rufunguzo, ruduhesha Kwakira bwa butunzi. Iyi migisha irenze uko umuntu ya yiyumvisha ,ahubwo isobanurwa numwuka ayisobanurira abana b’Imana,bakayakira
Kugirango umuntu asingire iyo migisha hari ibyo asiga, kandi kugirango abisige ni uko aba yabihishuriwe numwuka. Pawulo we yavuze ko ibyarinindamu ye yabifashe nkamase kubwo kuronka kristu. Muri ikingihe abantu bashaka ibyo bakora mu nzuby’Imana, bakanabyitirirwa, ariko batari bahweza, ngo bavane Amaso kubyisi. Ariko muri iyo migisha harimo guhishurirwaibyo twiringizwa n’iyaduhamagaye bituma tudahanaga amaso ku by’isi.
Mu baheburyao bavuga intwari zo kwizera ,amaso yabo yari yarahwejeje ,bagakura umutima Ku byisi batabitewe nububare, cg ubukene ahubwo ari ukubera ko imitima yabo yari yarahidutse igakumbura I juru.
Umuntu uza mu murimo w’imana atarazibukira,abibamo nabi kandi bakavunika. Abantu batigeze bahishurirwa, bakorera Imana bi jujuta nkaho yabafashe Ku ngufu,kuko baba batarashize inyota yibyo bahozemo. Yesu Kristu nawe yarafite ihishurirwa ry’umusaruro uzava gucungura umuntu, maze abasha kwihanganira umusaraba, nisoni zawo araducungura.
Kubera ntahishurirwa abantu bagezeho babyaza umurimonwimana inyungunz’imibereho. Hakenewe umwuka w’ubwenge no guhishurirwa. Ibi nibyo pawulo yabwiye abefeso kugirango babashe gusobanukirwa nibyo Imana yiringiza abo yahamagaye. Icyampa umwuka w’Imana akaguhishurira ibyo yiringiza abera nubutunzi bwishi,ndetse nimbaraga zidukoreramo. Mu’ijuru batumenyera ibidukwirye bituma ubugingo bwacu Buba buzima, ariko iyi nzira ntabwo twayigwirizamo byose byo mu isi nkuko umubiri ubirarikira.
Nsenga kugirango Imana ihwejeshe amaso yawe y’umutima umenye ubutunzi butagira akagero, n’imigisha yageneye abayizera.
474 total views, 2 views today

robotstxt: allowed

filter: keep


text:
Mumafoto reba uko Igitaramo cya El Elyon worship team cyagenze
Hari tariki 12/05 2019 ubwo muri main auditorium ya Kaminuza y’u Rwanda ishami rya Huye, haberaga igitaramo cyatangiye saa munani kigeza saa kumi z’umugoroba Worship team ya CEP yahawe izina rishyashya EL ELYON WORSHIP TEAM God must high bisobanura ngo…
1,608 total views, 2 views today
CEP UR Huye Worship Team yakoze igitaramo ihembura benshi [Amafoto]
Guhera i saa munani zuzuye muri Main auditorium muri Kaminuza y’u Rwanda ishami rya Huye Worship team ikorera umurimo w’Imana muri CEP UR Huye yakoze Concert nziza cyane yari yitabiriwe n’abakristo bo muri CEP UR n’abashyitsi batandukanye harimo Chorale New…
800 total views, 2 views today
Mu mafoto kurikirana Iteraniro rya CEP UR Huye hamwe na New Melody
Ni kuri iki cyumweru tariki 12/05/2019 muri Main auditorium hari kubera amateraniro ya CEP UR Huye nk’uko bisanzwe ariko uyu munsi ni umwihariko udasanzwe kubera abashyitsi twakiriye harimo New Melody Family Choir, Mwarimu w’umudugudu wa Nyarugenge Nzaramba Jean Paul,n’abandi bashyitsi…
808 total views, 4 views today


text:
Aluminium Tile Trim U Shape M30 Gusasa Igikoresho & Ubushyuhe bwo Kwimura
Ibicuruzwa birambuye
Ibicuruzwa
Aluminum tile trim, Model No.: M30, U shusho, Ubugari: 14.9mm, Uburebure: 14.2mm.
Ukoresheje ibikoresho byiza bya aluminiyumu ivanze nibikoresho byacu bihari, binyuze mumashanyarazi ashyushye, hamwe no gusaza kugirango ushimangire ubukana, ubuso buvurwa no gutera hamwe nubuhanga bwo guhererekanya ubushyuhe.
Ibyiza byibicuruzwa:
Ubushuhe butarinda amazi kandi butarinda amazi, birwanya ruswa, birwanya ingaruka, byoroshye gushira, kandi bikoreshwa cyane;
Ibikoresho bya aluminiyumu yoroheje muburemere kandi muremure cyane, bishobora gukoreshwa mubidukikije bikaze kandi birinda byoroshye gushushanya no kwambara;
Ubuso bworoshye kandi busukuye, buvurwa nuburyo bwo gukwirakwiza amashanyarazi cyangwa gutera, byiza kandi byoroshye kubisukura, kandi ikizinga gikeneye guhanagurwa byoroheje;
Igipimo cyo gusaba: tile ceramic tile, ibuye, ikirahure, fibre, ikibaho cyibidukikije, ikibaho cya PVC, ikibaho cya UV nindi mitako;
Inkunga y'amabara yihariye: umweru, umukara, zahabu, ifeza, imvi, nibindi.;
Uruganda rutaziguye, rushyigikire, urakaza neza icyitegererezo kugirango uhindure ibintu bitandukanye n'amabara.
Somabyinshiicyitegererezo
Guhitamo muburyo dufite,or guhitamo uburyo bwawe busabwa mugusangiraIgishushanyo cya CAD.
Aluminium Tile Yerekana Ibisobanuro
Umurongo wibicuruzwa byacu birimo tile grout, tile yometse, tile trim hamwe nudukingirizo twamazi, nyamuneka wizere kugura.Shyigikira OEM na ODM.Uruganda rwacu rufite uburambe bwimyaka myinshi yumusaruro, ibikoresho byose hamwe nimashini zitunganya, kandi itsinda rifite ubuhanga bwumwuga.Ubwiza nicyubahiro cyibicuruzwa byagenzuwe nisoko ryimbere mu gihugu, kandi byashimiwe kandi biramenyekana nababicuruza benshi hamwe nababicuruza.Witegereze cyane kugisha inama nubufatanye bwabakiriya bo hanze.


text:
Kubeshya ni icyaha, umwigisha w’uyu munsi yatumye tumenya birenze cyane gukomera, urukundo, ineza n’imbabazi Yesu yatugiriye ubwo yitangiraga abanyabyaha twese
Munyeshyaka Edmond wigishije ku rupfu rwa Yesu Kristo muri CEP UR-HUYE, amateraniro yo kuri Pasika tariki ya 21 Mata 2019.yunguye benshi ku bw’amagambo yuje ubwenge yavuze (Luka 23.33-43, Matayo 27.62-66.)
Ubusanzwe urupfu rwa Yesu rwavuzwe kenshi mu isezerano rya kera: mu Itangiriro 3, Kuva 12 n’ahandi henshi hagaragazaga mu buryo bw’ubwenge uko Yesu azapfira abari mu isi; ndetse by’umwihariko mu isezerano rishya rugarukwaho inshuro zirindwi zose.
Erega kuva kera kose kumeneka kw’amaraso byari umuti w’ibyaha: Nonese wari uzi ko impu Imana yaremeye Adamu na Eva ari ikimenyetso cyo kuzacungurwa cyari gitangiye? Kuko n’ubundi hari amaraso yamenetse ku nyamaswa ngo impu ziboneke.
Yesu yagiraga amagambo yuje ubwenge yatumaga n’abayasobanura bayavuga uko atari. Yigeze kuvuga ko urusengero nibarusenya azongera kurwubaka mu minsi itatu (bibwira y’uko ari urw’I Yerusalemu) yasobanuraga ko nibamwica mu minsi itatu azazuka (Yesu ashimwe ko ataheze mu mva).
Mu mateka umuntu wabambwaga arambuye amaboko ni uwari uzwiho imirimo y’ubutwari, uko ni ko byamugendekeye kuko hejuru banamwanditsho ngo UMWAMI W’ABAYUDA!!
Abisirayeli babwiwe ibyo kubaga umwana w’intama banahabwa uburyo bazamurya, amaraso yawo ngo bayasige ku nkomanizo z’umuryango bisobanura ko Yesu ari we rembo rigeza abantu mu ijuru.(Kuba wizeye Yesu by’ukuri binahwanye no kugaragarwa n’amaraso ye)
Uburyo bwose bwari gukoreshwa ngo Yesu ahezwe mu gituro ntibwarigushoboka kuko n’ibindi byakorwaga ni uko yabyemeraga kandi byari mu mugambi w’Imana ni na yo mpamvu no kuzuka byakoretse kuko kwari ukugira ngo ibyanditswe bisohore.
NI WE BUYE RIZIMA Kandi Urupfu Ni Rwo Rembo Ry’abizera!!!
600 total views, 2 views today


text:
BIRABABAJE:Umwarimu ufite A0 ntazi kwandika ibaruwa y’akazi!
Umurezi wo ku Rwunge rw’amashuri rwa Kabeza yahawe inkwenene,kuri facebook nyuma yaho ibaruwa yanditse asezera ku kazi yuzuyemo amakosa atagira ingano,amakosa atari ayo ku rwego rw’umurezi.
Nk’uko bigaragara ku ibaruwa uyu murezi yandikiye umuyobozi w’akarere ka Bugesera asezera ku kazi,biragaragara ko yitwa NIYONSENGA Anselme akaba yigishaga ku rwunge rw’amashuri(Groupe scolaire) Kabeza.
Muri iyi baruwa,ntihagaragaramo amashuri uyu murezi yize cyangwa isomo/amasomo yigishaga.
Uwitwa UMUTONI yashyize iyi baruwa kuri facebook atabariza ururimi rw’ikinyarwanda agira ati ”SAVE KINYARWANDA,SAVE RWANDA”. Yakomeje agira ati ”Anselme rwose kuri A0 ye akabaruwa aragashishimuye! Ikinyarwanda mu marembera”. Abatanze ibitekerezo kuri iyi ngingo nabo bumiwe bamaze kubona uko iyi baruwa yanditse.
Ubusanzwe mumyandikire y’ururimi rw’ikinyarwanda hari uburyo bugera kuri bubiri bandikamo amabaruwa.
Uburyo bwa mbere ni ukwandika ibaruwa yitwa IBARUWA Y’UBUYOBOZI (administrative letter). Uburyo bwa kabiri ni ukwandika ibaruwa yitwa IBARUWA ISANZWE (formal letter) izwi kandi ku izina ry’IBARUWA YA GICUTI.
Nta mategeko yihariye agenga imyandikire y’ibaruwa isanzwe (ibaruwa ya gicuti) kuko umuntu yemererwa kuyandika uko abishaka n’uko abyumva,akaba yashushanyaho,agatondeka ibika uko abishaka,mbese umuntu ayandika uko yiboneye ariko ubutumwa atanga bukaba bwumvikana kandi busomeka neza.
Imyandikire ikwiye y’ibaruwa igenewe ubuyobozi cg umuyobozi
Ururimi rw’ikinyarwanda rugena imyandikire ikwiye y’ibaruwa iba igenewe ubuyobozi.
Kirazira kwandika ibaruwa yagenewe ubuyobozi mu mukono udasomeka neza.Niyo mpamvu n’ubwo waba nta mashini ufite,ugiye kwandika ibaruwa igenewe ubuyobozi uba ugomba gushaka uwakwandikira iyo baruwa n’imashini kuko inyandiko y’imashini isomeka k’uburyo butavunanye.
Kirazira gusiribanga,kwandika uhina amagambo,kwandika uzimiza,n’andi mategeko agiye atandukanye.
Ikindi gisa naho cyihariye ku ibaruwa igenewe ubuyobozi,ni uko igira amategeko agenga uko utondekanya amagambo wanditse,buri rimwe mu mwanya wayo.
Urugero: Hari ahagenewe kujya imyirondoro yawe,uwo wandikiye,ahagenewe amatariki,icyo usaba ndetse n’aho ugomba gushyira umukono.
Ibaruwa y’ubuyobozi igira ibice icyenda(9)uba ugomba kuzuza mu kwandika ibaruwa yawe wandikira umuyobozi cg urwego rw’ubuyobozi. Niba ushaka kwiga uko iyi baruwa yandikwa wakurikirana iyi video unyuze hano.Kanda hano urebe video
Ikibabaje n’uko abantu basa naho bakuze mu myaka,aribo baha agaciro imyandikire y’ikinyarwanda mu gihe abakiri bato abenshi batazi kwandika neza ururimi rw’Ikinyarwanda.
Ubona hakorwa iki ngo ibi bikosorwe?
Igitekerezo cyawe cyafasha benshi.


text:
Mu kiganiro n'inyaRwanda.com, umwe muribo yatangiye asobanura impamvu bahisemo kwiyita 'The 4 Brothers' ati: 'Ni  izina twahitiwemo n'ababyeyi kuko ubwo hazaga igitekerezo cyo gusohora indirimbo ya mbere, twari dufite undi muvandimwe wacu muto twifuza ko nawe azakura akisanga muri team.'
Bakomeza bavuga ko umuziki bawukora ariko atari ukuba abanyempano gusa, ahubwo banawiga. Bati: 'Twatangiye kwiga umuziki mu mwaka wa 2018, gusa hari igihe hazaga imbogamizi bigatuma tumara igihe runaka tutiga. Dutangira kwiga buri wese yari yagiye ahitamo ibyo yifuza kwiga, gusa kuko gitari yaturyaga intoki bituma duhitamo piano twese.'
Umukuru yitwa Ganza Muhire Chris, afite imyaka 14. Asoje umwaka wa mbere w'amashuri yisumbuye. Akurikirwa na Gabiro Muhire Kevin ufite imyaka 11 ugiye kujya mu mwaka wa gatandatu w'amashuri yisumbuye. Uwa gatatu ni Gisa Muhire Brian w'imyaka 10, nawe ugiye kujya mu mwaka wa gatandatu naho Gatete Muhire Nolan w'imyaka 3 yiga mu mashuri y'incuke.
The 4 Brothers gukora umuziki si ikintu bahatirwa ahubwo barawukunda, ngo kuko ubafasha muri byinshi mu buzima bwabo bwa buri munsi, bahamya ko mu gihe hari ababibona nk'ikibazo bo wababereye igisubizo.
Indirimbo 'Ndamushima' niyo ya mbere bashyize hanze ariko baanzwe basubiramo indirimbo z'abandi bahanzi nka 'Holy Spirit' ya Meddy, 'No Body Loves Me Like You' ya Chris Tomlin, '10000 Reasons' ya Matt Redman n'izindi gusa bakaba bafite umuhate kandi biteguye gukomeza gukora umuziki.
Mu babafasha mu muziki wabo harimo ababyeyi babo ndetse n'abarimu babo barimo Albert Mutsinzi, wasoje amasomo ye ku Nyundo agashinga ishuri ry'umuziki kimwe na Kamikazi.The 4 Brothers, itsinda ry'abaririmbyi bavukana bashyize hanze indirimbo yabo ya mbere yitwa 'Ndamushima'Bavuga ko umuziki ubafasha mu buzima bwabo bwa buri munsi
KANDA HANO WUMVE INDIRIMBO 'NDAMUSHIMA' YA THE 4 BROTHERS
Â
Â
Source : https://inyarwanda.com/inkuru/120125/harimo-nuwimyaka-3-abavandimwe-bane-bashyize-hanze-indirimbo-bise-ndamushima-yirebe-120125.html


text:
Imbeba: allo bite?Boss: ni byiza urinde?Imbeba: ni umuntu mubana.Boss: ko nziko mba njyenyine c?Imbeba: eh! Utangiye kunyirengagiza?Ntanubwo uzi ijwi ryanjye? Dore mugitondo wagiye ntakintu unsigiye. Nashakishije mukabati ndaheba, njya mugikoni wapi, njya mucyumba ndaheba. Uzikono muri poubelle ntakintu wasizemo? Ubwo c urashaka kunyica? Cg nuguhimana? Ubwonanjye nafashe diplome yawe yanditseho UNIVERSITE YISHORAMARI maze nrya ahanditse ISHORA. ubwo nzaba ndeba aho uzajya kwaka akazi nigipapuro cyanditseho UNIVERSITE Y.......... MARI
Related Posts by Categories


text:
Masaka: Abanyamuryango ba FPR muri Gitaraga barishimira ko abasaga 500 bahangiwe imirimo
Abanyamuryango ba FPR Inkotanyi mu Kagari ka Gitaraga, Umurenge wa Masaka mu Karere ka Kicukiro, tariki 22 Ukwakira 2022 bahuriye mu Nteko Rusange itegurwa buri mwaka, bagamije kureba ibyo bagezeho, bakurikije ibyo baba bariyemeje mu mihigo. Barebye n’impamvu z’ibyo batagezeho kugira ngo babyihutishe, ndetse bafatira hamwe n’ingamba.
Mu byo bishimira bagezeho, nko mu mibereho myiza y’abaturage, habayeho kubakira abana b’imfubyi. Ikindi ni uko begereye abana mu marerero yabo bareba icyo babafasha mu rwego rwo gushyigikira iyo gahunda.
Bagize n’uruhare mu gusubiza abana ku ishuri, bahangira n’abanyamuryango barenga magana ane imirimo, nk’uko byasobanuwe na Juliana Nkurunziza, Chairperson w’Umuryango FPR Inkotanyi mu Kagari ka Gitaraga.
Ati “Dufite umunyamuryango wahangiye imirimo abagore barenga 300 bahembwa umunsi ku wundi. Muri uyu mwaka tumaze kugira abantu barenga 500 bahangiwe imirimo, rero icyo ni igikorwa cy’indashyikirwa, ni ishimwe kuri twebwe nk’abanyamuryango.”
Mu ntego bafite, bagendeye ku nsanganyamatsiko bihaye kuri iyi nshuro igira iti “Munyamuryango, ejo heza hawe, iterambere rirambye”, bavuga ko bagiye gukomeza gushishikariza abanyamuryango kwitabira gahunda yo kwizigamira ya EjoHeza, kugira ngo bashobore kwiteza imbere mu buryo burambye, ndetse ntibazakomeze kuba umutwaro kuri Leta, aho usanga ifite abaturage benshi yishyurira mituweli, ishakira amacumbi, abana kwiga bigoranye, n’ibindi.
Abanyamuryango bakanguriwe no gutangira kuzigamira abana babo hakiri kare, ariko na bo ubwabo bakizigamira kugira ngo bazagire ubuzima bwiza mu gihe kiri imbere.
Urubyiruko na rwo nk’imbaraga z’Igihugu, bagize uruhare mu byagezweho, aho bubakiye ubwiherero burenga icumi abaturage batishoboye, babashakira n’isakaro ryabwo.
Urubyiruko rwanubakiye abaturage uturima tw’igikoni turenga 50, bakora imiganda ahantu hatandukanye, bakora n’ubukangurambaga bwo gushishikariza urubyiruko bagenzi babo kureka ibiyobyabwenge.
Juliana Nkurunziza uhagarariye Umuryango FPR Inkotanyi mu Kagari ka Gitaraga mu Murenge wa Masaka, yasabye abanyamuryango gukomeza kugira uruhare mu guteza umuryango imbere no kuwufasha kugera ku byo wemereye Abanyarwanda.
Ati “Tugiye gukomeza ubukangurambaga bwo gufasha abaturage kumenya kwizigamira, bajyana abana babo ku ishuri, bita ku mirire myiza y’abana, n’ibindi.”
Umunyamuryango wa FPR Inkotanyi witwa Ntazinda Ignace ufite Kompanyi yitwa Kigasali General Supply Ltd, itunganya ibikomoka ku buhinzi ikohereza ikawa mu mahanga, ariko babanje kuyitunganya mu ruganda nyuma y’uko ivuye mu baturage, na we yishimira uruhare agira mu guteza u Rwanda imbere, dore ko ari no mu bahaye akazi umubare utari muto. Ati “Birumvikana ko muri ako kazi dutanga ka buri munsi, twibanda kuri bya byiciro bikeneye kuzamuka harimo abagore n’urubyiruko, ariko n’abandi ntitubirengagiza kugira ngo umurimo urusheho kunoga.”
Yongeyeho ati “Twishimira ko uyu munsi twahanze umurimo utanga akazi ku bantu bagera kuri 300 kandi bari muri ibyo byiciro twavugaga. Barabyishimiye kuko batangiye no kwinjira muri gahunda ya EjoHeza. Biyishyurira mituweli, mu gihe mbere wababonaga bagendagenda ku muhanda nta kazi, ariko uyu munsi bafite icyo bakora kandi bagaragaza ko kibafasha mu mibereho yabo. Turateganya ko tuzakomeza no kwagura, ku buryo nibura umwaka utaha inteko rusange izongera guterana, nibura tugeze ku bantu 700 twahaye akazi.”
Undi munyamuryango wa FPR Inkotanyi witwa Kagoyire Irene wo mu Mudugudu wa Nyakarambi, Akagari ka Gitaraga, Umurenge wa Masaka, avuga ko ibyo bishimira ari byinshi, dore ko umuryango wa FPR Inkotanyi ari wo shingiro ry’imibereho myiza y’abaturage.
Ati “Ubuyobozi bw’umuryango wa FPR Inkotanyi ntabwo buri kure cyane y’ubuyobozi bwite bwa Leta. Ibikorwa byose bigenda ari impanga. Ni ho iterambere ryose n’imibereho myiza y’abaturage bituruka. Rero abanyamuryango twishimira ko umuryango ugeza ibikorwa byinshi byiza ku baturage, baba abanyamuryango ndetse n’abatari abanyamuryango, umuturarwanda wese ibikorwa by’umuryango bimugeraho, ibyo ni byo twishimira kurusha ibindi byose.”
Kagoyire asanga nk’abanyamuryango bakwiye gufata iya mbere bakarushaho kugaragaza uruhare rwabo mu gushyira mu bikorwa ibyo umuryango wiyemeje mu nkingi zose zikubiyemo gahunda za Leta, kandi hakabaho gukorera hamwe kugira ngo ibikorwa byihute.
MENYA UMWANDITSI
Umunyamakuru wa Kigali Today/KT Radio
@ h_malachie


text:
Urukundo
Ibintu ugomba kwitaho mbere yo gushaka
Burya mbere yo gushaka umuntu aba azi/yibwira ko azi byinshi ku buzima abona hanze. Iyo ugeze igihe cyo gushaka wumva umaze gukura hakurikiraho gushaka uwo mwahuza(mwakundana) mukabana . Hari igihe biba ngombwa ko ureka uwo mukundanye igihe twakwita ko ari kinini ugashakana nuwo mumenyanye igihe gito kubera impamvu nyinshi. Byari bikwiye ko...
Amakosa 4 ugomba kwirinda igihe ugiye gusura bwa mbere ababyeyi b’umukunzi wawe
Gusura umuryango w’umukunzi wawe ni intambwe ikomeye mu rukundo ndetse inagira byinshi isobanuye ku hazaza h’uwo mubano wanyu ari nayo mpamvu mu gihe wabasuye ukwiriye kwitwararika ngo ntugaragare nkaho nta burere wahawe. Muri iyi nkuru tugiye kugaruka ku makosa 4 ukwiriye kwirinda mu gihe ugiye gusura bwa mbere ababyeyi b’umukunzi wawe....
Ingaruka zo guhora ugenzura telefoni y’uwo mwashakanye
Muri iki gihe aho iterambere mu ikoranabuhanga ryaziye usanga hari ingaruka nyinshi rifite no mu bashakanye cyane cyane mu gihe hari ubwo umwe mu bashakanye abikoresha mu rwego rwo gucunga uwo bashakanye ngo amenye ibyo yirirwamo. Uzasanga rero hari bamwe mu bashakanye umwe ashyira telefoni hasi akaba arayifashe arebye abamuhamagaye...
Ibimenyetso bigaragaza ko uzavamo umugore mubi
Ntakintu kibi nko kuba umuntu akora ibintu bibi we akaba yibwira ko ari mu nzira nziza. Hari imyitwarire abakobwa bamwe na bamwe bagira ishobora kugaragaza ko bazavamo abagore babi , kabone nubwo baba bafite ubwiza butageraranywa. Ni ingeso cyangwa se imyitwarire, nyirazo aramutse atazihinduye zazatuma avamo umugore uteye ubwoba, utizihiye...
Impamvu 6 udakwiriye kugenderaho winjira mu rukundo
Niba ushaka kuba mu mubano wishimiye, ntukwiriye gutangira gukundana ugendeye ku mpamvu turi bugarukeho muri iyi nkuru. Zose ni impamvu zidakwiriye umuntu ushaka kubaho yishimiye urukundo arimo. Ni impamvu 6 dukesha urubuga Elcrema, rwandika ku mibanire n’urukundo. 1.Ufite irungu/ urigunze Gutangira gukundana n’umuntu kuko ufite irungu...
Ibizakwereka ko uwo mwashakanye atakikwishimira
Hari igihe kigera abashakanye bakaba batakishimirana nkuko byari mbere ndetse ibi bikarenza ibyo kurakaranya k’umunsi umwe, bigafata igihe kirekire kuburyo usanga umwe asa n’uwazinutswe undi, atakimwishimira. Ibyo ahanini bamwe babikora mu ibangana ntabe yanabwira uwo bashakanye ko atakimwishimira, ahubwo akabyerekana mu byo akora. Kumara...
Urukundo:Akamaro gakomeye k’ijambo ’Mbabarira’
Ijambo ‘Mbabarira’ rishobora gukemura byinshi hagati y’abakundana cyangwa abashakanye igihe hari uwakoshereje undi. Nubwo ariko rifite akamaro kanini mu gekemura ibibazo hagati y’abakundana, ntirikunda gukoreshwa na benshi. Kutemera amakosa, kutava ku izima,...nibyo bituma benshi bananirwa gusaba imbabazi . Gusaba imbabazi uwo ukunda cyangwa uwo...
Inshuti 5 utagomba kugisha inama mu rukundo
Kugira inshuti ni byiza ariko siko zose ugomba kuzibwira ibyawe cg kuzigisha inama kuri byose cyane cyane iby’urukundo cyangwa urugo rwawe. Dore inshuti ukwiriye kwitondera kugisha inama : 1. Utemera ko urukundo rubaho Burya mu nshuti ushobora kugira umwe utemera ko n’urukundo rubaho. Bene uwo ashobora kukugira inama itariyo mu by’urukundo...
Ibimenyetso bikwereka ko uri mu nzira zo guca inyuma uwo mwashakanye
Gucana inyuma ku bashakanye ni ikibazo cyugarije ingo nyinshi ndetse kikaba kiri ku isonga mu mpamvu zitera gusenyuka kw’ingo nyinshi. Ahanini usanga intangiriro iganisha ku gucana inyuma iba ari nto ikagenda ikura buhoro buhoro. Tugiye kureba zimwe muri izo nzira ziganisha mu gucana inyuma kw’abashakanye. Kurangazwa n’ibyo ukunda ku wundi muntu...
Amasomo y’ingenzi wiga nyuma yo gutandukana n’umukunzi wawe
Iyo uwo mwakundanaga akwanze, usigarana agahinda no kumva wanze ibyisi byose ndetse ugatangira kugira ugushidikanya kwinshi haba ku bushobozi bwawe bw’imibanire n’urukundo ndetse ukanatangira kwibaza niba hari icyizere ko uzongera kubona umukunzi uguhoza amarira. Ikiri ukuri ni uko uko kuvunwa umutima , ibikomere n’agahinda uba utewe no...


text:
Museveni n’abatutsi!!?
Hits: 35
Uku niko Uhoraho Uwiteka Imana Nyiringabo abivuga, Kaguta Yoweri Museveni uhora wifuza ko abatutsi bahora biruka ntibatekane. Kandi nyamara nawe ur’umuTutsi!!?
Uri umunyeshyari, kandi cyane!!! Utinya ubwoko ukomokamo kuko ari ubwoko bw’ubunyamaboko.
Uku niko Uhoraho Uwiteka Imana Nyiringabo avuga, nshyizeho iherezo ryo guhora birukanka amahanga, mbahaye gakondo kandi yagutse bazatura batengamare kuko Umwami wabwo azagendera hagati muri bwo kuko uwo ariwo Munezero wanjye!!!
Nabahaye Umwami kandi naramwimitse azatura muribo azaba Umwami wabo, nabo bazaba ubwoko bwe. Umubabaro nagahinda by’intimba bahorana nzabimaraho. Wowe n’abega mwagiye inama yo guhindura ubwoko bwanjye abacakara ariko muri beshya ntabwo imigambi yanyu muzayisohoza.
MwabaTutsi mwe namwe mwumvireho, muri abanyeshyari, mushaka gushyingira abakobwa banyu mu ngo zikomeye, ariko abakobwa b’abandi mugashaka ku basambanya no kubahindura ibihomora nyamara nta mwana n’igiti uko niko Uhoraho Uwiteka Imana Nyiringabo abivuga.
Nzabaziza abakobwa banjye mbabohora, kuko umukobwa w’umukire, n’umukene barangana imbere yanjye uko niko Uhoraho Uwiteka Imana Nyiringabo abivuga.
Ishyali ryanyu ndarirambiwe, kandi nariciyeho iteka. Muzarimbuka kuko mutagenza uko bikwiye ngo mubone ubugingo. Mwishinga imiryango y’abasinga n’abega bigaruriwe n’umwanzi Satani, ariko haracyariho bacyeya nisigarije batapfukamiye Satani.
Abo nibo nzaha umurage wa gakondo ya bakiranutsi hamwe n’umucamanza uzabayobora ibihe byinshi uko niko Uhoraho Uwiteka Imana Nyiringabo abivuga.
Naburijemo gusenga kwanyu, kandi nzakomeza kuburizamo amasengesho yanyu sinshaka kuyumva kuko aranuka nk’uko namwe munuka!!!
Inama zanyu zose nzajya nziciraho iteka. Nzabateza ibikomeye impande zose kuzageza igihe muzemera ko nd’u wo ndi we uko niko Uhoraho Uwiteka Imana Nyiringabo abivuga.
Ibyo mukora byose nabishyizeho iherezo. Museveni n’Umwakagara ibyo mukora byose mbikurikiranira hafi cyane! Igihe kizagera mwisange aho mwatinyaga. Ubutunzi bwose mufite buzaribwa ningese kuko mwarikubiye cyane!!!
Ibyago, akaga, amakuba, ibyo byose mudashaka mwifuriza abandi bizabageraho. Icyo gihe nibwo muzamenya gukiranirwa kwanyu uko kungana. Uko niko Uhoraho Uwiteka Imana Nyiringabo abivuga.


text:
11 Comments
-
Ibi rwose nibyo 100% utavuze menshi umuntu ahita abona Aho byapfiriye kandi Ngo kigororwa kikiri gito.Ungeraho rero ko namwarimu ahembwa intica ntikize mugihe abandi bibera muri za V8.
-
ariko uburezi bukwiye kwitabawho kurusha kandi nabize nibatekereze nk’abizi bafashe Leta kurera, kuko nta mu byeyi ukwiye gushyikira umwana mu kutiga.
Kandi hitabweho no kuringaniza urubyaro kuko abana ntibari kwitabwaho n;abatiga ni besnhi ntaho twaba twerekeza
-
Abarezi basigaye bibereye muri business kuko ntibakigisha abana nka kera. Bigisha muri rusange iyo umwana hariibyo atumva cga se yaravuye ku kigo kiga icyongereza akaza mururimi rw’igifransa, ntibareba aho atumva bo bigendanira n’abandi bumva wawundi bakamwihorera ahubwo bagasaba ko umubyeyi abahemba en privĂ© akajya amuha cours du soir. Ni mitwe yo kwishakira ikiraka en dehors y’akazi. Ibi turabirambiwe. Kera umwarimu yagiraga agahe gato akakagira umwihariko wo kwegera wamwana ufite ikibazo ahantu runaka akagira icyo amufasha kumva no gusobanukirwa bitari muri rusange. Ariko ubu ba profita umwana nk’uyu kugirango bamurireho. Bisubireho. Ahubwo bagahata umubyeyi cga umu tutelle w’umwana kwigisha cga gukurikirana umwana ngo azagendane n’abandi. Ukibaza uti, niba nabikora cga nkabibonera umwanya se kuki namujyanye mw’ishuri? Aha hakaboneka agasigane cga agahimano hagati ya mwalimu n’umubyeyi cga ushinzwe umwana.
-
leta nihembe abarimu neza ariko inurukane abari mu bwarimu kuko babuze ahandi bajya usanga kwigisha rwose bitabarimo.Kwigisha n’umwuga ukorwa n’abawukunda.
-
-
Mubyo muvuga ngo mwarimu yisubireho, mbasabye nkomeje muve kuri mwarimu dore nawe kuvuga yarabiretse yabaye ikiragi. Nibikubabaza nawe uzaze ubigishe ndabona uzi dusoma. Kwigisha abana 80, ushukishwa 35. 000 ku kwezi.!!!!
-
Ese ubwo leta yashoboye ikaduca amafaranga yo kongera ku mushahara ariko iki kibazo cya mwarimu kikava mu nzira? Mwabubashye ko twese aribo batugejeje aha no muri ibyo bizu muraramo? Iyo computer y’akazi… utekereza ko bitavuye kuri mwarimu?
-
nonese nimba abandi bigishwa n abarimu bahembwa muri za 1,000,000rwf banagenda muri V8 wamugani aribo bari bashinzwe kwita kuri ibyo urumva ari inde uzabyitaho? muri generations ziri imbere hazabaho ubusumbane bukabije kubera injiji nyinshi n abize neza bacye cyane, aribo batageka izo njiji nyinshi zize uko bashaka kuko nta zindi options zizaba zifite
-
uvuze neza, uretse nibyo mumyaka iri mbere U Rwanda ruzaba nka za Uganda nahandi batagikoresha ururimi rwabo usanga icyongereza cyarakataje aricyo kiri ku isoko ryumurimo
ariko rero icyo sicyo kimbabaje kuba bazajya bavuga icyongereza wenda nuko nabashoramari abenshi bazaba aricyo bakoresha gusa
ikimbabaza rero nuko abitwa ngo bariga muriyi myaka nibo bazaba bakenewe icyo gihe ugasanga umwana wize nine years basic education ugeze nka s4 nangwa s1 nahandi hose yaba ageze ararutwa numwana wiga za KIGALI parents, Green… nibindi bigo bihenze wenda we niyo yaba yiga muwambere primary cg yiga na secondaire ariko aba yarize nurwo rurimi aba arwumva kurusha abihga amashuri asnzwe, maze bajya kwaka akazi bakisabira kuba uri excelent mururimi rwa English ariko niyo byakwitwa ko bose banganya level nibagera ku isoko ry’umurimo wa mwana wize nine years cg twelve azumirwa
kubera iki Azatangara nuko amashuri yo mu Rwanda arimo ubusumbane bukabije cyane yuko umwana ntawuruta undi nawe se niba umukene atabasha no kubona ayo kwishura igihembwe kimwe azabasha ute kwishura za miliyoni naza magana kugira umwana we akunde agire level ishimishije
niho rero umwana iyo arangije aho gushishikariza barumuna be cg bashiki be bakiri mumashuri yo hasi kwiga bashizeho umwete ahubwo abagira inama yo kurivamo
kuberiki abagira inama mbi nkiyongiyo ? nuko nawe agera kwisoko ryo kumirimo akazubara agasanga ibyo yize ntanahamwe bihuye nibikenewe yaba icyongereza yewe nibindi asabwa ugasanga harabandi banganya level bo babonye akazi aha REB, WDA & MINEDUC Sinzi icyo baba batekereza kd ibi barabizi nibisanzwe
nimpamvu ki se umwana azafata umwanya wo kwicyaza abandi ngo abagire inama yo kwiga ahubwo azababwirako kwiga ari uguta umwanya bitewe nuko ntamusaruro mumyaka irenga 18 akuye muri ayo mashuri ahubwo abibonera umusaruro nababasha kwishyura za mirenge kugira bakunde nabo bigeneza .
mbona ibi bintu ntacyo byamarira umunyarwanda ukiri hasi muburyo bwo kwishyura minerval ahubwo Leta izige uburyo habaho kuguriza umwana ukiri hasi muri primaire nangwa secondaire kugira nawe abashe kwiga mumashuri akomeye naho aho bukera umukene azakomeza akene n’ umukire akomeze akire harya umuntu yishima aho agenza gute? bitekerezeho niba kandi undushya kugera kubo bireba wabibabwira kuko ntaho tugana Umwana arasohoka azi gukora nka generator undiwe uti generator niki?
uwasoma wese iyimessage yumve ko ntegeze nsebya igihugu ahubwo ari uburyo bwo kwerekana ireme ryuburezi ndetse no kureba aho bitagenda neza ngo hazakosorwe maze Twese nitugira ubumenyi buri kurwego rwohejuru nigihugu nacyo kizaba kiri kurwego rwohejuru murakoze.
-
ndayisomye ariko mugenzi wacu avuze ukuri kandi ndahamya nezako U rwanda rufite aho rwavuye ndetse rufite naho rugana ndetse cyane muburezi ndshimira Leta y’Urwanda ndetse mbasaba ngo aho bitagenda neza bashiremo Imbaraga maze twiyubakire Igihugu cyacyu gishingiye kureme ryuburezi ryindashyikirwa, ndizerako hari aho muburezi tugeze nubwo atarineza 100% ariko ubu U rwanda ruri kwiyubaka kandi ruracyakomeje mpaka 2020
-
-
-
Ariko aha wagira ngo ntimwumvise icyo bashatse kuvuga??! umwanditsi yerekanye ku ifoto ya mbere ko umubyetyi yegeraga mwarimu bakarebera hamwe imyigire y’umwana ku ifoto ya kabiri berekanye umubyeyi ari kure ya mwarimu bivuga ko ababyeye babaye ba terera iyo badafasha abarimu. Ariko mwanditsi mwatueshye ngo mwarimu wubu ameze neza asigaye yicara futi foteille roulant na compueter ubu se koko niko biri???
-
yewe nawe ikisheho gato iyambere mwarimu yafatanije n’umubyeyi babaza umwana icyatumye agira amanota ateye isoni bamugira inama yewe umwana aranarira.naho iya kabiri umwana yafatanyaga n’umubyeyi babaza mwarimu banamubwira ko umanota y’umwana ateye isoni ndetse umwana yasetse cyane ahubwo mwarimu arira.ahubwo twibaze ngo isomo ririmo nirihe?


text:
Kimwe mu byafasha abatwara abagenzi kuri moto (abamotari) mu kwirinda no gukumira impanuka zo mu muhanda ngo ni ukubahiriza amategeko ajyanye n’umwuga.
Abakora umwuga wo gutwara abagenzi kuri moto mu karere ka Ruvabu bagera ku 1300 basabwe kubahiriza amategeko agenga umwuga wabo nka bumwe mu buryo bwo gukumira impanuka zo mu muhanda.
Taliki ya 24 Werurwe 2016, aba ba motari bahawe ubu butumwa mu nama bagiranye na Inspector of Police (IP) Solange Nyiraneza, akaba ashinzwe imikoranire ya Polisi y’u Rwanda n’abaturage ndetse n’izindi nzego hagamijwe kurwanya no gukumira ibyaha.
Aba bamotari baganiriye na Polisi y’u rwanda muri aka karere, bimbumbiye muri Union des Cooperatives de Taxi Motos de Rubavu (UCOTMRU), yabereye mu murenge wa Gisenyi.
IP Nyiraneza yababwiye, ati:”Mwibuke ko impanuka idatoranya. Kubahiriza amategeko agenga umwuga wanyu bibafitiye inyungu ndetse n’abandi bakoresha umuhanda.” yabasobanuriye kandi ko impanuka zo mu muhanda ziterwa ahanini n’umuvuduko urenze uwategetswe, guca ku bindi binyabiziga mu gihe kitemewe, guheka umugenzi urenze umwe, guheka imitwaro kuri moto n’ibindi.
IP Nyiraneza, yasabye abamotari kurangwa n’ubushishozi mu gihe bari gukora akazi kabo kugira ngo badatwara abantu bafite ibiyobyabwenge nk’urumogi, cyangwa bagiye gukora ibikorwa bindi binyuranyije n’amategeko.
IP Nyiraneza yababwiye kandi ati:” Bamwe muri bagenzi banyu bajya bafatwa bahetse ibiyobyabwenge kuri moto zabo. mubyirinde kandi mujye muha Polisi y’u Rwanda amakuru y’umugenzi cyangwa undi muntu wese mubonanye ibintu binyuranyije n’amategeko.”
Rwamucyo Emmanuel umuyobozi wungirije wa UCOTMRU, yagize ati:”Hari ubwo bamwe muri twe bajya birara bakarenga ku mategeko agenga umwuga wacu, Polisi y’u Rwanda yakoze neza kuduhwitura no kudusobanurira uruhare rwacu mu kwicungira umutekano.
Rwamucyo, yakomeje agira ati:“Gushaka amafaranga bigomba kujyana no kubahiriza amategeko agenga umwuga wacu, ibyo bizatuma twirinda impanuka zo mu muhanda.”yabwiye kandi bagenzi be kuzirikana no gushyira mu bikorwa inama zose bagiriwe na Polisi y’u Rwanda muri aka karere ka Rubavu.
Intyoza.com


text:
Tariki 20 Gashyantare 2019 ni bwo Yvan Buravan yatangiye ibitaramo bye byo kuzenguruka umugabane wa Afurika, kimwe mu bihembo bigenerwa abahanzi baba begukanye igihembo cya Prix Decouvertes gitangwa na Radiyo y’abafaransa RFI. Nyuma y’ibitaramo bitatu yari amaze gukora Yvan Buravan yakoze igitaramo cye cya kane cyabereye muri Tchad.
Atangira ibi bitaramo Yvan Buravan yahereye muri Mali, Benin na Togo. Kuri ubu hari hatahiwe igihugu cya Tchad aho yataramiye kuri uyu wa Gatatu tariki 27 Gashyantare 2019. Igitaramo cya Yvan Buravan mu gihugu cya Tchad cyabereye mu murwa mukuru w’iki gihugu ariwo N’Djamena ahitabiriye abatari bacye mu batuye muri iki gihugu nk'uko binagaragara mu mashusho yafatiwe muri iki gitaramo.
Ibitaramo Yvan Buravan akorera muri Afurika...
Nyuma y’iki gitaramo Yvan Buravan ntakuruhuka yagize kuko we n’ikipe ye bahise bafata indege berekeza muri Niger aho bagomba gutaramira kuri uyu wa Gatandatu tariki 2 Werurwe 2019, nyuma yaho tariki 6 Werurwe 2019 ataramire muri Congo Brazaville, tariki 9 Werurwe 2019 azataramire muri Guinee Equatorial mu gihe tariki 12 Werurwe 2019 azataramira muri Djibouti.
Tariki 15 Werurwe 2019 Yvan Buravan azataramira muri Madagascar, tariki 20 Werurwe 2019 azataramira muri Gabon, tariki 22 Werurwe 2019 ataramire muri Sao Tome mu gihe bukeye bwaho tariki 23 Werurwe 2019 azataramira muri Angola i Luanda.
Ikipe iri gufasha Yvan BuravanYvan Buravan yakoreye igitaramo cyiza muri Tchad


text:
Tubigize dute, abagera ikirenge mu cya Yuda Isikarioti bakomeje kwiyongera mu Rwanda
Maze Yuda wamugambaniye abonye ko
urubanza rutsinze Yesu, aricuza asubiza abatambyi bakuru
n’abakuru bya bice by’ifeza mirongo itatu ati “Nakoze icyaha, kuko nagambaniye amaraso atariho
urubanza.” Ariko bo baramusubiza bati “Biramaze! Ni ibyawe.” Ifeza azijugunya mu rusengero arasohoka, aragenda arimanika (Matayo 27:3-5)
Kwiyahura ni ik?
Ni ukwiyaka ubuzima ubigizemo uruhare rwo kwishakira uburyo bwo kubwiyaka. Iyo hajemo uruhare rw’undi muntu ntibiba bikiri ukwiyahura, ahubwo byitwa ikindi bitewe n’uruhare umuntu wa kabiri yabigizemo.
Buri munsi umubare wabatari bake ku isi biyambura ubuzima. Imibare dukesha umuryango w’abibumbye ushinzwe ubuzima ku isi (WHO), igaragaza ko abajya kwegera 800,000 bapfa buri mwaka biyahuye, naho kwiyahura akaba ari icya gatatu kiyoboye imfu zabari hagati y’imyaka 15-19, naho 79% by’abiyahura ku isi bakaba ari abava mu bihugu bifite iterambere riciriritse. Ubu bikaba bitangiye gufata indi ntera mu Rwanda. Ariko ikibazo gihari kwiyahura biterwa n’iki? Umuntu wese yakubwira impamvu nyinshi izo yize mu mashuri nizo yasomye mu bitabo (agahinda gakabije, ihohoterwa, kunanirwa kwakira ibibazo…) ariko ibyo ntibihagije, kandi ubwo hashyirwaho ingamba zo kubirwanya ntago ziri kubasha kurandura ikibazo. Biterwa n’iki? Ni uko iyo urugingo rurwaye ntube arirwo uvura, birangira ruhitanye nyiri kururwara.
Hari igikomeje kwirengagizwa mu gushaka umuti wiki cyago, “ijambo ry’Imana”. Nkuko igiti kibi kera imbuto mbi, n’igiti kiza kikera inziza, niko icyaha cyibyara urupfu naho gukiranuka kukazanira ubugingo n’amahoro kubantu. Kuko ibyo abantu bikururira bivuye mu irari ryabo bibajyana ku rupfu naho ibituruka ku mana biba ari byiza.
(Umuntu niyoshywa gukora ibyaha ye kuvuga ati “Imana ni yo inyoheje”, kuko bidashoboka ko Imana yoshywa n’ibibi, cyangwa ngo na yo igire uwo ibyohesha. 14Ahubwo umuntu wese yoshywa iyo akuruwe n’ibyo ararikiye bimushukashuka. 15Nuko iryo rari riratwita rikabyara ibyaha, ibyaha na byo bimaze gukura bikabyara urupfu. 16Ntimukayobe bene Data bakundwa. 17Gutanga kose kwiza n’impano yose itunganye rwose ni byo biva mu ijuru, bimanuka bituruka kuri Se w’imicyo udahinduka, cyangwa ngo agire n’igicucu cyo guhinduka.) Yak1:13-17.
Tugarutse ku mpamvu zikunzwe gutangwa
n’abahanga mu buzima bwo mu mutwe. Uzasangsa bakubwira agahinda gakabije,
guhohoterwa, guhemukirwa… ariko ibi ni imbuto z’icyaha. (Mbese
icyo gihe mweraga mbuto ki zitari ibibakoza isoni ubu, amaherezo yabyo akaba
ari urupfu? Ariko noneho ubwo mwabātuwe ku byaha mukaba imbata z’Imana,
mwifitiye imbuto zanyu ari zo kwezwa kandi
amaherezo yanyu ni ubugingo buhoraho, kuko ibihembo by’ibyaha ari urupfu, ariko impano
y’Imana ni ubugingo buhoraho muri Yesu Kristo Umwami wacu) Abar 6:21-23. Rero abantu bari kuvura ibyuririzi aribyo agahinda gakabije, kwigunga, ihohoterwa n’ibindi ariko virusi (icyaha) bakayireka. Ntakabuza kwiyahura bizaba kuko uvura iyi Virusi (icyaha) ni umwe, Yesu Kirisitu. Kuko nta wiyahura kuko yabyaye umuhungu n’umukobwa ahubwo yiyahura kuko uwo bashakanye yamuciye inyuma. Ntawiyahura kuko bamukunze cyane ahubwo yiyahura kuko bamugambaniye mu rukundo. Ntawiyahura kuko yitaweho cyane muri rubanda nyamwinshi ahubwo yiyahura kuko yanzwe kandi agahezwa. Ibi ni mirimo ya kamere nkuko tubisoma muri bibiliya yera.
Abagal. 5:19-21 (Dore imirimo ya kamere iragaragara ni iyi: gusambana no gukora ibiteye isoni n’iby’isoni nke, no gusenga ibishushanyo, no kuroga no kwangana no gutongana, n’ishyari n’umujinya n’amahane, no kwitandukanya no kwirema ibice, no kugomanwa no gusinda, n’ibiganiro bibi n’ibindi bisa bityo. Ndababwira hakiri kare nk’uko nababwiye kera, yuko abakora ibisa bityo batazaragwa ubwami bw’Imana).
Ikigaragara nuko hakiri umwenda ukingirije abantu ku maso
kugirango batabona impamvu nyakuri. Kuko nta rukundo ruri mu bantu, ntakubaha
Imana (Ni koko mwigisha, uvuze ukuri yuko
Imana ari imwe, nta yindi keretse yo yonyine. Kandi no kuyikundisha umutima wawe
wose, n’ubugingo bwawe bwose, n’imbaraga zawe zose, kandi no gukunda mugenzi
wawe nk’uko wikunda, biruta ibitambo byose
byokeje n’ibitokeje) Mark12-32. Aho kugirango umuntu aharanire inyungu rusange yirebaho ku giti ke, ibi si ibintu bikemurwa n’ibiganiro cg amasomo ahubwo bisaba amaraso ya Yesu Kirisitu kugirango ahindure umuntu icyaremwe gishya.
Abantu bararuhijwe n’ibyaha, ubusinzi n’ibiyobya bwenge, ubusambanyi bukabije,inzangano, ubwihebe, ubujura guhemuka… ibyo ingaruka zabyo ziba zigoranye kuzakira kuri bamwe n’abamwe, bikabaviramo kwiyahura, kubw’ikimwaro no gutsindwa mu buzima, no kunanirwa kwihangana. Igisubizo gifitwe nande? Bibbiliya yatubwiye ngo “Yesu arabasubiza ati “Ni ukuri, ni ukuri, ndababwira yuko umuntu wese ukora ibyaha ari imbata y’ibyaha. Imbata ntiba mu rugo iteka, ahubwo mwene nyirarwo ni we urugumamo iteka. Nuko Umwana nababātūra, muzaba mubātūwe by’ukuri” Yoh8:34-36. Nukuvuga ko igisubizo ugifite ari Yesu nkuko ijambo ribitweretse muri iyi mirongo. Ntawundi wabatura umuntu kungoyi y’icyaha keretse umwana w’Imana.
Ikindi gisubizo bibiliya iduha ni uko ari Yesu wenyine ushobora kwikorera imitwaro y’abantu bose. “muyikoreze amaganya yanyu yose kuko yita kuri mwe” 1petero5:7. Nukuvuga ko Imana yemera kwakira ibibazo by’umuntu, ingorane zose n’agahinda yaba arimo. Kuko niyo ifite ubugingo bw’umuntu mu biganza byayo. Ikindi abantu baragerageza ariko hari aho ubushobozi bwabo bugarukira.
Yesu agufitiye imbabazi, uruhijwe n’ibyaha? Agahinda karakurenze kuko wahemukiwe nabo wiringiraga, ubona nta kerekezo cy’ubuzima, uraremerewe ubona nta wukwitayeho? Umva uko Imana ivugana nawe; Mwese abarushye n’abaremerewe, nimuze munsange ndabaruhura. Mwemere kuba abagaragu banjye munyigireho, kuko ndi umugwaneza kandi noroheje mu mutima, namwe muzabona uburuhukiro mu mitima yanyu, kuko kunkorera kutaruhije, n’umutwaro wanjye utaremereye. Mat11:28. Uwiteka azaguha uburuhukiro bwo mu mutima cyangwa mu mutwe kuko niwe ufite ubwo bushobozi.
Ntukwiriye kuba imbata yikuntu cyose keretse Kirisitu kuko ariwe uhindura ibidashoboka. Umuryango w’abibumbye wita ku buzima ku isi WHO, n’isi muri rusange bahangayikishijwe n’iki cyago. Ariko imizi nyakuri yo kurandura ni icyaha cyo nkomoko y’ibibi byose hakaboneka amahoro yo mu mutima atangwa na Yesu. (“Mbasigiye amahoro, amahoro yanjye ndayabahaye. Icyakora simbaha nk’uko ab’isi batanga. Imitima yanyu ntihagarare kandi ntitinye”). Yoh 14: 27. Nibigenda gutya abantu bazongera babone ko bafite impamvu irenze imwe yo gukomeza kubaho kandi bakavumbura n’ibanga ryo kubaho neza mu isi y’ingorane. Iryo banga ntarindi ni Yesu Kirisitu.
1,338 total views, 2 views today


text:
Wowe ukoresha android wifuza ko uko uyikoresha byakoroha ku buryo icyo ushaka uhita ugikora ako kanya, ariko bituma hari ibintu byinshi utamenya kuri smartphone. Ubundi kera hakorwa mudasobwa za mbere byari bigoye ko umuntu wese ubonetse yakoresha mudasobwa kuko byasabaga ubumenyi buhanitse, ariko uko imyaka ishira hagiye hakorwa uburyo umuntu byibuze ushobora gusoma yakoresha mudasobwa, aho bigeze ubu nutazi gusoma neza yakoresha mudasobwa akurikira utumenyetso. Ariko uko byoroha gukoresha mudasobwa ni nako ubumenyi kuri mudasobwa bugenda bugabanuka.
Android ni operating system yakozwe barebeye cyangwa bifashishije indi operating system yitwa Linux. Linux ni operating system yakozwe na Linus Torvalds, isohoka muri 1991, ubundi ikaba ikoreshwa n’abantu bafatwa nk’abafite ubumenyi runaka bwisumbuye kuri mudasobwa, ubusanzwe muri Linux habamo interface cg programme yitwa terminal , icyo terminal ikora, ni uko wandikamo ama commandes,ubundi wakanda enter igakora icyo iyo command ivuga (executing), rero nkuko byavuzwe haruguru ko Android ari Linux based operating system, hari ibyo ihuriyeho na linux muri ibyo harimo na terminal.
Ubusanzwe iyo uguze Android yawe ntago usangamo terminal, bitandukanye nuko bigenda kuri Linux ho uyisangamo. Ariko hari uburyo wayishyira muri Android yawe.
NB: ugomba kuba ufite phone iri rooted
Nyuma yo ku rooting phone yawe urajya muri Google playstore ushake app yitwa terminal emulator, niba ukoresha KitKat Android 4.4 cyangwa iri munsi yaho. Niba ufite Android ya lollipop 5.0 kuzamura ushake termux, impamvu lollipop bashaka termux nuko hari utuntu twinshi ifite terminal emulator idafite kandi ntago termux ijya muri KitKat kumanura. Numara gukora install ukoreshe izi commands.
. SU : iyi command iguha uburenganzira bwo gukorera muri root (root permission)
. LS : iyi command ikwereka ibintu byose biri gukora kuri telephone yawe
. Date :iyi command ikwereka itariki n’isaha
Ushaka izindi commands zikora ibindi, reba iyi video ikurikira.


text:
Kuwa mbere tariki ya 31 ukwakira 2022, bayobowe nUmwepiskopi wabo, abapadiri ba Diyosezi ya Ruhengeri berekeje ku Nyundo ngo basabane nabapadiri ba Diyosezi ya Nyundo binyuze mu mikino. Bakigera ku Nyundo, bavugiye isengesho muri kiliziya ya Paruwasi Katedarali. Nyiricyubahiro Musenyeri Anacleti MWUMVANEZA, Umwepiskopi wa Nyundo, yabasangije amwe mu mateka ya Diyosezi ya Nyundo ndetse abereka nibyiza bikikije icyicaro cyayo. Hakurikiyeho imikino ya gicuti.
Imikino yamaboko yabereye muri Centre Culturel-Vision Jeune nouvelle. Imikino yarangiye, Abapadiri ba Diyosezi ya Nyundo batsinze amaseti atatu ku busa ya Stella Volleyball Club. Naho muri basketball, Nyundo itsindira ku bitego 20 mu gihe Stella basketball club yagize 16. Umupira wamaguru wabereye muri Stade Umuganda maze urangira amakipe yombi anganyije ubusa ku busa.
Hakurikiyeho ubusabane no kuganira aho abahagarariye amakipe bishimiye imikino yakinwe ndetse hashimirwa abepiskopi bahisemo ubu buryo bwo gusabana. Abatsinzwe biyemeje gukaza imyitozo mu gihe abatsinze batifuza gusubira inyuma. Mu magambo yabepiskopi, Nyiricyubahiro Musenyeri Visenti HAROLIMANA yishimye ko bakiriwe neza kandi agaragaza uburyo imikino igira akamaro ku mutima, ku mubiri no mu buvandimwe. Yatsindagiye ko gukina ari ugushimira Imana kubera impano nyinshi yahaye abantu maze bakazibyaza umusaruro bubaka ubuvandimwe kuko ntabwo hatsinze ibitego “hatsinze ubuvandimwe”. Yishimiye ko abantu bahura bishimye aho guhura baganya cyangwa bivovota kubera ibitagenda; abapadiri bakishimira ubusaserdoti bwabo kuko bagaragaza ko bunze ubumwe hagati yabo ndetse bunze ubumwe n'umwepiskopi wabo. Yibukije ko ubuvandimwe buzanagarukwaho, nkumuti wakiza isi, mu Ihuriro mpuzamahanga ryUkaristiya rizabera Quito muri Equateur ku matariki ya 8-15/09/2024 ["La fraternité pour guérir le monde". "Vous êtes tous frères" (Mt 23, 8)].
Naho Nyiricyubahiro Musenyeri Anaclet MWUMVANEZA yibukije ko iyi mikino ari uruzinduko rw'urukundo n'ubuvandimwe. Agaragaza uburyo abaturutse mu Ruhengeri banyuze kuri katedarali nkikimenyetso cyuko bataje gukina gusa. Yashimiye Imana ko ubuvandimwe bwatsinze kuko nta muntu wavunitse cyangwa ngo ashwane mu kibuga. Yagaragaje uburyo bita ku mikino kuko inama bakora ziminsi ibiri akenshi habonekamo numwanya wo kwidagadura. Biyemeje kuzishyura basura Diyosezi ya Ruhengeri. Mu gusoza, hishimiwe ababikira bari baherekeje abapadiri ba Diyosezi ya Ruhengeri ndetse twakibutsa ko nUmuyobozi wAkarere ka Musanze Janvier RAMULI ndetse nUmuyobozi wAkarere ka Rubavu, Ildephonse KAMBOGO, bageze kuri Stade Umuganda ngo batere akajijsho ku mupira wamaguru.
Padri Alexis MANIRAGABA
L’Atelier de l’Economat Général de Ruhengeri est une enseigne rwandaise sise au Nord, dans la ville de Musanze,...
Nous offrons des Salles de réunion et des options de restauration qui offrent une atmosphère pratique...


text:
Kuri iki cyumweru tariki ya 30 ukwakira 2022, Abanyeshuri gatorika biga muri Kaminuza y’u Rwanda, ishami riri i Busogo, bishimiye kwakira Nyiricyubahiro Musenyeri Visenti HAROLIMANA. Ni ibirori binjiyemo kuwa gatandatu, tariki ya 29/10/2022 mu gitaramo bakoze. Hakaba kandi hateganyijwe ikindi gitaramo ku itariki ya 05/11/2022. Ni ibirori byitabiriwe n’intumwa zoherejwe n’abakirisitu gatorika biga mu Ishuri rikuru rya INES-Ruhengeri. Mu gitambo cya Misa, abanyeshuri 7 bahawe isakaramentu ry’Ugukomezwa. Nyuma ya Misa habaye ibirori n’amagambo atandukanye no kwakira abayobozi bashya bazayobora abakristu gatorika (communauté catholique) muri uyu mwaka w’amashuri. Abanyeshuri bagaragaje ko bishimiye Umwepiskopi wabasuye kandi bamusaba kujya aza kenshi. Na we arabibemerera kabone n’ubwo yajya aza yifashishije abo yatumye ngo bamuhagararire. Yabibukije gukunda gusenga cyane. Padiri Cassien NSENGIYUMVA MANZI, Omoniye wa UR-CAVM yasabye abanyeshuri kwishimira uburyo uyu munsi wateguwe ndetse n’uburyo wagenze neza. Ubuyobozi bwa Kaminuza bwahagarariwe na Dr Jean d’Amour MANIRERE wagarutse cyane kuri bumwe mu butumwa bwa Mutagatifu Augustini ku bantu b’iki gihe.
L’Atelier de l’Economat Général de Ruhengeri est une enseigne rwandaise sise au Nord, dans la ville de Musanze,...
Nous offrons des Salles de réunion et des options de restauration qui offrent une atmosphère pratique...


text:
MBESE IMANA IFITE UBUTUMWA BW'UMWIHARIKO YAGENEYE IGIHE CYACU?
Ramon Umashankar yavutse ari Umubrahmin (ugomba kuba umutambyi mukuru mu myizerere y'Abahindu). Mukuru we yamwigishije uhereye mu bwana ko ari imana, kandi ngo kugira ngo asobanukirwe n'ubwo bumana bwe, agomba kwitoza Yoga (umuhango w'Abahindu mu myizerere yabo bavuga ko uguhesha amahoro mu buryo bwose), no kugira umwanya wo kwiherera mu masengesho. Ariko akiri ingimbi, Ramon yatangiye kwibaza niba abasha kumenya Imana binyuze mu gusenga ibigirwamana byo mu nsengero z'Abahindu.
Ramon atangira gusuzuma Bibiliya n'ibyo ivuga kuri Kristo. Yahoraga yubahira Yesu uburyo bwe bwo kwicisha bugufi, ariko noneho aza kumva ko uwo Yesu yiyita umwana w'Imana w'ikinege. Kandi yaje kubona ko abakristo benshi bafite amahoro we atashoboye kubona mu myaka yamaze mu byumba by'amasengesho. ariko, Ramon yakomeje kugambirira gushaka ukuri mu idini ye ya Gihindu.
Maze rimwe aza kubona senema y'imibereho ya Yesu. Bwari ubwa mbere amenya ko Yesu yagize umubabaro n'ubwoba nk'abantu. Mbere y?aho yatekerezaga ko Yesu yaba yarakoresheje imbaraga ze zidasanzwe ngo atababazwa n?urupfu rwo ku musaraba. Ariko ubu, yumvaga atasobanura umusaraba. Byaramutangaje. Yesu yaba yaranyuze ate muri aka gasuzuguro kose, Ku bw'abanyabyaha?
Uko Ramon yakomeje gutekereza ku rupfu rwa Yesu, byaramushenguye atekereje urwo rukundo. Yiyemeza kureka bwa butambyi bwe (Brahmin) maze ubugingo bwe akabwegurira Umukiza Yesu. Agereranya ibindi n'urukundo rw'igitambo cya Kristo, Ramon yaravuze ati, "Ibindi byose ni ubushwambagara".
Uyu musore wari umu Brahmin yaragenzuye abona isoko y'ukuri y'Ubukristo: Yesu, umukiza w'isi.
1.IDINI IFITE AGAKIZA NI IYIHE?
Yesu niwe nzira ? imwe rukumbi - y'agakiza.
"Kandi nta wundi agakiza kabonerwamo, kuko ari nta rindi zina munsi y'ijuru ryahawe abantu, dukwiriye gukirizwamo." Ibyakozwe n'Intumwa 4:12
Bibiliya yigisha bisobanutse yuko twahabiye mu cyaha, Ku bw'ibyo dukwiye igihano cy'icyaha: urupfu (Abaroma 6:23). Bose bakoze ibyaha (Abaroma 3:23), Ku bw'ibyo bose bahura n'urupfu. Kandi Yesu niwe wenyine ubasha kuducungura akatuvana muri icyo gihano cy'icyaha.
"Kuko icyo Data ashaka ari iki, ari ukugira ngo umuntu wese witegereza Umwana akamwizera, ahabwe ubugingo buhoraho: nanjye nzamuzure ku munsi w'imperuka." Yohana 6:40.
Hari idini imwe gusa y'ukuri:
"Hariho Umwami umwe, no kwizera kumwe, n'umubatizo umwe." Abefeso 4:5.
2. IMANA YABA IFITE UBUTUMWA BW'UMWIHARIKO KU BAKRISTO BO MU MINSI IHERUKA?
Ye. Ubu butumwa bw'inkubwe eshatu buboneka mu Byahishuwe 14:6-16. Kwamamazwa kw'ubu butumwa bw'abamarayika batatu kuzasozwa no kugaruka kwa Yesu ubwa kabiri (umurongo 14-16).
(1) Ubutumwa bwa Marayika wa mbere.
"Nuko mbona marayika wundi aguruka aringanije ijuru, afite ubutumwa bwiza bw'iteka ryose, ngo abubwire abari mu isi, bo mu mahanga yose n'imiryango yose n'indimi zose n'amoko yose. Avuga ijwi rirenga ati "Ni mwubahe Imana, muyihimbaze; kuko igihe cyo gucira abantu urubanza gisohoye, muramye Iyaremye ijuru n'isi n'inyanja n'amasoko." Ibyahishuwe 14:6,7.
Nubwo ubu butumwa bugaragara nk'aho bunyuzwa mu bamarayika batatu, abantu b'Imana nibo bagomba kuba intumwa ngo bukwire isi yose. Ntabwo bamamaza inkuru nshya, ahubwo "ubutumwa bw'iteka ryose, ku isi yose, mu mahanga yose, n'imiryango yose n'indimi zose n'amoko yose." "Ubutumwa bwa Yesu bw'iteka ryose" ni nabwo butumwa bw?agakiza abo mu gihe cy?Isezerano rya Kera bemeye kubwo kwizera." (Abaheburayo 3:16-19; 4:2; 11:1-40); ni nabwo Yesu ubwe yigishije, nibwo intumwa ze zamamaje babasha gutsinda imitima ya benshi kubwa Kristo, iyo nkuru niyo yagiye ikwirakwira mu binyejana by'imibereho ya gikristo.
Ubu butumwa bworoheje, bw'agakiza ka Yesu Kristo bwageze aho busa n'ubuzimiye, buva mu itorero mu gihe gisaga imyaka igihumbi y'igihe cy'umwijima, ariko ivugurura ryongera kububyutsa, none abantu b'Imana barabwamamaza ku isi muri iyi minsi. Marayika wa mbere yatangaje iyo nkuru, ariko mu buryo bushya, uburyo bukwira isi yose, ku batuye isi mbere y'uko Kristo agaruka ubwa kabiri.
Abemera ubwo butumwa, barahamagarirwa "kubaha Imana bakayihimbaza [bagaragaza imico yayo]. Bereka isi imico y'urukundo rw'Imana, bitari mu magambo yabo gusa, ahubwo n'imibereho yabo ikaba igihamya gikomeye. Bagaragaza ibitangaza bikomeye Imana ibasha gukorera mu bantu bayo buzuwe n'umwuka wa Kristo.
Ubu butumwa bw?abamarayika batatu ni ryari buzamamazwa ku isi hose? Ubwo igihe "cy'urubanza rw'Imana kizaba kigeze." Icyigisho cya 13 gisobanura ko Yesu yatangiye igihe cyo kugenzura imanza mbere y'uko agaruka uhereye 1844. Muri uwo mwaka, 1844 Yesu yeretse abantu bo ku isi yose ko bakwiriye gutangira kubwiriza ubutumwa bw'Ibyahishuwe 14.
Ubu butumwa buraduhamagarira "guhimbaza Iyaremye ijuru n'isi" (Ibyahishuwe 14:7). Imana idusaba "kwibuka kweza umunsi w'Isabato" (Kuva 20:8-11). Mu 1844 ubwo Darwin yerekanaga igitekerezo cye yuko ibintu bigenda bihindagurika (evolution), Imana yariho ihamagarira abantu kuyihimbaza nk'Umuremyi wabo.
(2) Ubutumwa bwa marayika wa kabiri
"Marayika wundi wa kabiri akurikiraho ati "iraguye iraguye! Babuloni, wa mudugudu ukomeye, wateretse amahanga yose inzoga, nizo ruba ry'ubusambanyi bwabo." Ibyahishuwe 14:8.
Marayika wa kabiri arababurira ati:"Babuloni wa mudugudu ukomeye ugiye kugwa." Ibyahishuwe 17 hatwereka "Babuloni" mu by'umwuka - abakristo bateshutse ijambo ry'Imana - bagereranywa n'umugore w'umusambanyi (umurongo 5). Akaba atandukanye n'umugore mwiza mu byahishuwe 12 ushushanya itorero ry'ukuri rya Kristo. Umugore ushushanya Babuloni ni umugore waguye, wateretse amahanga yose inzoga, ni zo ruba ry'ubusambanyi bwe." Inzoga y'inyigisho z'ibinyoma yacengeye abantu b?ingeri nyinshi biyita abakristo. Ubutumwa bwa marayika wa kabiri burahamagara abantu b'Imana guhunga izo nyigisho z'ubukristo bwateshutse.
Babuloni bisobanura uruvange rw'uburyo butandukanye bw'inyigisho z'ubukristo bwateshutse. Iteje akaga kuko ihindura ishusho y'Imana, ikayigira ikindi kintu giteye urujijo: ngo Imana Irahora kandi Idusaba ibirenze, cyangwa ngo Imana igira impuhwe nk?iza sogokuru utita ku gucyaha uwo ariwe wese Ku bw'icyaha cye. Itorero rizima rizagaragaza imico y'Imana kandi ryerekane uko ubutabera n'imbabazi byayo byerekana mu kuri yuko Imana ari urukundo.
Imana irahamagarira abantu "gusohoka" muri Babuloni (Ibyahishuwe 18:4), kwanga inyigisho zidashingiye kuri Bibiliya, no gukurikira ibyo Kristo yigisha.
(3) Ubutumwa bwa marayika wa gatatu
"Marayika wundi wa gatatu akurikiraho, avuga ijwi rirenga ati 'umuntu naramya ya nyamaswa n'igishushanyo cyayo, agashyirwaho ikimenyetso cyayo mu ruhanga rwe cyangwa ku kiganza, uwo ni we uzanywa ku nzoga, ni yo mujinya w'Imana, yiteguye idafunguwe mo amazi mu gacuma k'umujinya wayo. Ntibaruhuka ku manywa na nijoro, abaramya ya nyamaswa n'igishushanyo cyayo, umuntu wese ushyirwaho ikimenyetso cy'izina ryayo.' Aha niho kwihangana kw'abera kuri, bitondera amategeko y'Imana, bakagira kwizera nk'ukwa Yesu." Ibyahishuwe 14:9-12
Ubutumwa bwa marayika wa gatatu bugabanya isi yose mu matsinda abiri. Ku ruhande rumwe hahagaze abakristo bateshutse "basenga inyamaswa n'igishushanyo cyayo kandi bafite ikimenyetso cyayo mu ruhanga cyangwa ku kiganza cyabo."
Witegereze ibitandukanya aya matsinda abiri ahabanye. Abo bafite ikimenyetso cy'inyamaswa ni abemera imisengere ikurikiza ibitekerezo abantu bishyiriyeho bibanogeye. "Abakiranutsi" bafite nabo ibibaranga aribyo: "Kwihangana", kumvira "amategeko y'Imana, kandi bagakomeza kuba "abizerwa kuri Yesu."
Nyuma y'uko ubu butumwa butatu buhetura isi yose, Yesu azaza "gusarura" abakiranutsi.
"Mbona igicu cyera; no ku gicu mbona uwicayeho, usa n'Umwana w'umuntu, wambaye ikamba ry'izahabu ku mutwe, kandi afite umuhoro utyaye mu ntoki ze. Marayika wundi ava mu rusengero, arangurura ijwi rirenga, abwira uwicaye kuri icyo gicu ati 'Ahura mo umuhoro wawe, usarure, kuko isarura risohoye, kandi ibisarurwa byo mu isi byeze cyane.' Nuko uwicaye ku gicu yahura umuhoro we mu isi, isi irasarurwa." Ibyashuwe 14:14-16.
3. ITORERO RYA KRISTO RYO MU MINSI Y'IMPERUKA
Waba ufite amatsiko y'iryo torero rikomeye, ry'abakristo batanyeganyega, batangaza benshi Ku bw'umuhati wabo, bihangana kandi bizerwa, ukaba nawe wifuza kuba nka bo mu by'umwuka? Mu byahishuwe 14 Imana yatanze ubutumwa bukwiranye n'iki gihe kandi ni bwo bubasha kuguhesha iyo mibereho.
Nkuko byaganiriweho mu cyigisho cya 25, mu Byahishuwe 12:17 herekana ko abakristo bo mu minsi y'imperuka ari "abakomeza amategeko y'Imana kandi bafite guhamya kwa Yesu." Ibyahishuwe 14:12 hasobanura ko iryo tsinda ari "abakiranutsi bubaha amategeko y'Imana kandi bakomeza kuba abizerwa kuri Yesu."
Reka tuvuge muri makeya ku bakristo bo mu minsi y'imperuka.
(1) Bafite "guhamya kwa Yesu." N?ubwo Satani yabarakarira, "bakomeza kuba abizerwa kuri Yesu." Kwizera kwabo si uko bihimbira, ni impano bahabwa n'Imana (Abefeso 2:8).Abagize Itorero ry'Imana ryo mu minsi iheruka, bagenda bunguka kumenya Kristo n'imico ye y'ukuri, maze Ku bw'ubuntu, binyuze mu kwizera, bagahinduka ishusho igaragaza imbaraga ya Yesu ibarimo.
(2) "Bafite kwizera nk'ukwa Yesu." (Ibyahishuwe 14:12). Kwizera Yesu yari afite, kwizera yigishije, kwizera kwaranze imibereho ye, kukaba ari ko kuzura imitima yabo. Ntibafite ukuri kwonyine ahubwo bakomeza ukuri bakagukurikiza. Kuri bo idini ni imibereho, ibyo bemera bigaragazwa n?ibikorwa, kandi kwizera kugendana no kumvira. Imibereho yabo irangwa no "kwizera kwa Yesu." Bamenye ko inyigisho za Bibiliya, iyo zishyizwe mu mibereho yabo ya buri munsi, bibyara imibereho ya gikristo itajegajega. Bamaze kumenya ko uko kuri gukomeye kwa Bibilia kubyutsa urukundo no kwiyegurira Kristo bigatuma banyurwa n?ibyo umutima w'umuntu wifuza byose.
(3) "Bubaha amategeko y'Imana." Amategeko cumi, amategeko agaragaza imico y'Imana. Icyo bifuza kuruta ibindi byose ni ukubaha ubushake bw'Imana, amategeko yayo yose. Bagaragaza urukundo bakunda Imana n'urwo bakunda abandi bantu, bakurikiza amategeko y'Imana harimo n'irya kane ridusaba kuramya Umuremyi wacu ku isabato y'umunsi wa karindwi.
(4) Bamamaza "ubutumwa bw'iteka ryose" ku isi yose (Ibyahishuwe 14:6). Ubutumwa buvuga ko Yesu yapfiriye ibyaha byacu, kandi ko yazutse akanesha igituro bikaduhesha ibyiringiro ko ari we Mucunguzi wacu. Itorero rya Kristo ryo mu gihe giheruka ni irihamagarira abantu kuva hirya no hino ngo bave mu rudubi rw'inyigisho z'ibinyoma maze bagirane ubumwe na Yesu bushingiye ku kuri kwa Bibilia.
(5) Hari ikibahatira kwihuta " ni uko igihe cy'isarura kigeze, kuko ibisarurwa ku isi byeze" (Ibyahishuwe 14:15), nyamara miliyoni nyinshi z'abantu ntiziramenya Kristo.
(6) Ubutumwa Imana yabo yabahaye ntibutuma bahwema. Kubera ko "Babuloni ikomeye" iguye, baringinga abo bose bakiri mu rudubi rw'inyigisho z'ibinyoma, "Bwoko bwanjye, nimuwusohokemo" (Ibyahishuwe 18:4). Barashaka gusaranganya umubano bafitanye na Kristo, ibyishimo byabo, n'abandi.
Ibi byose ndetse n'ibindi byinshi byunga imitima y'abakristo miliyoni nyinshi bo mu bihe biheruka bahamagarwa n'ubutumwa bw?abamarayika batatu. Imibereho yabo yuzuye ibyishimo ituma bafatanya na Yohana kukugezaho ubu butumire:
"Ibyo twabonye tukabyumva, ni byo tubabwira, kugira ngo namwe mufatanye natwe, kuko ubwacu dufatanije na Data wa twese n'Umwana we Yesu Kristo. Ibyo ni byo tubandikiye, kugira ngo umunezero wanyu ube mwinshi." 1 Yohana 1:3,4.
Binyuze mu mwuka we no mu itorero rye, Yesu araguhamagara ngo uze umwegurire byose:
"Umwuka n'umugeni barahamagara bati "ngwino"! Kandi ufite inyota naze; ushaka ajyane amazi y'ubugingo ku buntu. Ibyahishuwe 22:17.
4. ISARURA RY'UBURYO BUBIRI
Ubutumwa bw''abamarayika batatu bwerekana kugaruka kwa Kristo mu isi gusarura abacunguwe b'ibihe byose (Ibyahishuwe 14:14-16). Yesu akoranye abacunguwe bose maze abajyane "aho yabateguriye" mu ijuru (Yohana 14:1-3). Atsembeho icyaha burundu, indwara, agahinda n'urupfu. Abakiranutsi batangire ubuzima bushya hamwe nawe iteka ryose (Ibyahishuwe 21:1-4).
Yesu kandi "azasarura" n'abanyabyaha ubwo azagaruka.
"Marayika wundi ava muri rwa rusengero rwo mu ijuru nawe afite umuhoro utyaye. Hakurikiraho undi ... arangurura ijwi, abwira wa mu marayika wundi ufite umuhoro utyaye ati " Ahura umuhoro wawe utyaye, uce amaseri yo ku muzabibu w'isi, kuko inzabibu zawo zinetse. Nuko marayika yahura umuhoro we mu isi, aca imbuto z'umuzabibu w'isi azijugunya mu muvure munini w'umujinya w'Imana. Uwo muvure wengesherezwamo ibirenge inyuma ya wa mudugudu, uvamo amaraso agera ku mikoba yo ku majosi y'amafarashi, ageze sitadiyo igihumbi na magana atandatu." Ibyahishuwe 14:17-20.
Iki kizaba igihe cy'akaga ko kurimbura guheruka, igihe giteye Yesu agahinda ko kurimbura abo bose banze gukizwa. Yesu "aracyakwihanganiye, ntashaka ko hagira n'umwe urimbuka, ahubwo ngo bose bihane." (2 Petero 3:9).
Ubwo Yesu azaza gusarura isi, uzaba mu bihe bisarurwa? Uzahagarara mu mbuto zeze hamwe n'abacunguwe by'iteka ryose (Ibyahishuwe 14:13-16)? Cyangwa uzaba mu nzabibu zizajugunywa mu muvure munini w'umujinya we (umurongo wa 17-20)?
Impamvu ishyizwe ku mugaragaro. Ku ruhande rumwe, Yesu ahagaze arambuye amaboko ye ateyemo imisumari, akwingingira gufatanya n' "abera bitondera amategeko y'Imana bagakomeza kwizera kwa Yesu" (umurongo 12). Ku rundi ruhande hari amajwi y'abantu buntu, bakwemeza ko kubahiriza Bibiliya yose ndetse n'amategeko y'Imana atari ngombwa.
Rimwe abari bateraniye mu cyumba cy'urukiko kwa Pilato bahuye n'ibihe nk?ibyo. Ku ruhande rumwe hari Yesu, Imana muntu. Ku rundi ruhande hari Baraba, umuntu udafite icyo yimariye, utabasha kugira icyo yakwimarira cyangwa kugira icyo yamarira abari muri ryo teraniro. Nyamara ijwi rya Pilato ryumvikanye mu matwi y'abari mu iteraniro ribaza riti "Muri aba babiri mbabohorere nde"? Amajwi yose avugira icyarimwe n'umujinya, ngo "Baraba?"
"None se" Pilato arabaza, uwo Yesu mugenze nte, uwiyita Kristo?"
Mu ijwi rimwe iteraniro riti, "Nabambwe!"
Nuko Yesu utari ufite icyaha, arabambwa; maze Baraba umugome ruharwa, ararekurwa. (soma Matayo 27:20-26).
Ni nde uhitamo uyu munsi, Baraba cyangwa Yesu? Uhisemo gukurikiza ibitekerezo by'abantu n'inyigisho zidahuje n'amategeko y'Imana n'ubutumwa bw'iteka ryose bwa Yesu? Cyangwa wifuza "kumvira amategeko y'Imana ugakomeza kuba umwizerwa kuri Yesu?" Wibuke ko, Yesu ariwe ugusezeranira kukoherereza umwuka wera ngo agukemurire amajune yose, akize indwara zawe zose zo mu mutima, kandi akubere byose.


text:
Kiyahudi (Judaism)
Idini rya Kiyahudi (rikomoka mu giheburayo יהודה, Yehudah, "Yuda"; [1] ] Abayahudi b'abanyamadini bafatwa nk'Abayahudi ko bagaragaza isezerano Imana yagiranye n'abana ba Isiraheli. Ikubiyemo umubiri mugari w'inyandiko, imyitozo, imyanya ya tewolojiya, nuburyo bwo gutunganya. Torah ni igice cy'inyandiko nini izwi ku izina rya Tanakh cyangwa Bibiliya y'Igiheburayo, hamwe n'imigenzo y'inyongera yo mu kanwa ihagarariwe n'inyandiko nyuma nka Midrash na Talmud. Hamwe n'abayoboke bagera kuri miliyoni 14.5 na 17.4 ku isi, [6] Idini rya Kiyahudi ni ryo dini rya cumi rinini ku isi.
Mu idini rya Kiyahudi harimo ingendo zitandukanye, inyinshi muri zo zikaba zarakomotse ku idini rya Kiyahudi ry'Abarabi, [7] rivuga ko Imana yahishuriye Mose amategeko yayo n'amategeko yayo ku musozi wa Sinayi mu buryo bwa Torah yanditse cyangwa mu kanwa. Mu mateka, ibyo byose cyangwa igice cyacyo cyamaganwe n'amatsinda atandukanye nk'Abasadukayo n'Abayahudi b'Abayahudi b'Abayahudi b'Abayahudi mu gihe cy'urusengero rwa kabiri; [9] Abakarayite mu ntangiriro na nyuma y'ikinyejana cya 5; no mu bice by'amadini agezweho atari orotodogisi. Amashami ya kijyambere y'Abayahudi nk'Abayahudi b'Abayahudi ashobora kuba adahuje idini. Muri iki gihe, imyizerere minini y'Abayahudi ni idini rya Kiyahudi ya orotodogisi (idini rya Kiyahudi rya Haredi n'Abayahudi ba orotodogisi ya none), idini rya Kiyahudi ryita ku idini rya Kiyahudi, n'ivugurura ry'Abayahudi. Inkomoko nyamukuru yo gutandukanya ayo matsinda ni uburyo bwabo bwo gukurikiza amategeko y’Abayahudi, ubutware bw’imigenzo ya ba rabi, n'akamaro ka Leta ya Isiraheli. Idini rya Kiyahudi rya orotodogisi rikomeza rivuga ko amategeko ya Torah n'Abayahudi ari ay'Imana mu nkomoko, y'iteka kandi adahinduka, kandi ko agomba gukurikizwa byimazeyo. Idini rya Kiyahudi ryita ku ivugurura n’ivugurura ni ubuntu, aho idini rya Kiyahudi ryita ku idini rya Kiyahudi ryateje imbere ubusobanuro gakondo bwo gusobanura ibyo Abayahudi basabwa kuruta kuvugurura idini rya Kiyahudi. Imyanya isanzwe ivugurura ni uko amategeko y'Abayahudi akwiye gufatwa nk'urutonde rw'amabwiriza rusange aho kuba nk'imbogamizi n'inshingano zisabwa kubahiriza Abayahudi bose. [12] Amateka, inkiko zidasanzwe zashyize mu bikorwa amategeko y'Abayahudi; muri iki gihe, izi nkiko ziracyahari ariko imigenzo y'Abayahudi ahanini ni ubushake. Ububasha ku bibazo bya tewolojiya n’amategeko ntibuhawe umuntu uwo ari we wese cyangwa umuryango runaka, ahubwo ni ibyanditswe byera hamwe na ba rabi n’intiti babisobanura.
Indanganturo (Reference)[eindura | hindura inkomoko]
Byahinduwe mu kinyarwanda https://en.wikipedia.org/wiki/Judaism


text:
Amavuta y’inka ni meza mu gikoni kandi araryoha, kuyarya bifitiye akamaro kanini umubiri kuko afite intungamubiri nyinshi kandi agafasha mu igogora.
1. Afata ubushyuhe bwo ku kigero kiri hejuru ‘high smoke point’ (250 °C 482 °F).
Ushobora gutekesha cyangwa gukarangisha amavuta y’inka kandi ntacikagurike nk’uko bigenda ku yandi mavuta.
2. Ntiyangirika vuba bityo akaba adakenera kubikwa mu byuma bikonjesha (firigo) igihe ukunda kuyakoresha kenshi.
3. Akoze mu buryo uyakoresheje atagubwa nabi.
Amavuta y’inka akoze mu buryo nta mata aba arimo ari yo mpamvu abantu baterwa ibibazo n’amata (batabasha kwihanganira ibintu bibamo bizwi nka lactose / casein) amavuta yo ntacyo abatwara.
Amavuta y’inka akungahaye ku ntungamubiri
4. Akungahaye kuri vitamin A na E zigera mu mubiri mu buryo bwihuse
5. Akungahaye ku byo bita K2 na CLA (Conjugated Linoleic Acid), intungamubiri zirinda uturemangingo kwangirika by’umwihariko ku mavuta y’inka zarishije ubwatsi.
Amavuta y’inka atera imbaraga kandi ntabyibushya
6. Afite intungamubiri zimwe n’iz’amavuta y’ingazi (Coconut Oil)
Amavuta y’inka afite uruhererekane rw’ibinure biringaniye kandi iyo bigeze mu mwijima bihita bihindurwamo imbaraga umubiri ukenera. Abakora imikino ngororamubiri bashobora kuyakoresha nk’isoko y’imbaraga.
7. Kugabanya ibiro
Imbaraga zituruka muri urwo ruhererekane rw’ibinure biringaniye zishobora gukoreshwa n’umubiri mu gutwika ibindi binure biba biri mu mubiri bigafasha kugabanya ibiro.
Amavuta y’inka yoroshya igogora akongera n’ubudahangwarwa bw’umubiri
Ayo mavuta akungahaye mu byo bita ‘butyric acid’, uruhererekane rugufi rw’ibinure byoroshye mu igogora.
Ubusanzwe mu mara y’umuntu habamo udukoko tw’ingirakamaro duhindura intungamubiri zizwi nka fiber/fibre mo aside (acid) yitwa butyric acid nk’iba mu mavuta y’inka ikajya gufasha amara gukora akazi kayo neza.
Bivuze ko umubiri udafite umuze ufite ubushobozi bwo kwikorera igisa n’amavuta y’inka, ariko bikaba byiza kurushaho igihe ufashe amavuta y’inka nyaio kugira ngo urusheho kugira urwungano ngogozi rukora neza.
8. Urwungano ngogozi ruzira umuze
Ubushakashatsi bugaragaza ko abantu bafite ibibazo mu rwungano ngogozi umubiri wabo udafite ubushobozi bwo kwikorera butyric acid.
9. Ubudahangarwa bw’Umubiri
Ubushakashatsi bugaragaza ko iyo umubiri ufite ubushobozi bwo gukora butyric acid biwufasha no gukora uturemangingo tuzwi nka ‘killer T cells’, dufasha umubiri kwica utundi turemangingo dushobora kuwangiza duturutse hanze, bityo bikawongerera ubudahangarwa.
10. Arinda ububabare bw’ingingo (anti-Inflammatory) na kanseri (Anti-Cancer)
Abahanga mu by’ubuvuzi bwa gakondo bo mu Buhinde bwitwa Ayurveda bamaze imyaka myinshi bakoresha amavuta y’inka mu buvuzi bwo kurinda ububabare bw’ingingo z’umubiri buterwa n’impamvu zitandukanye.
11. Ubushake bwo kurya
Amavuta y’inka afasha umubiri kuvubura aside (acid) izwi nka gastric acid, ifasha mu igogora ry’amafunguro. Iyo umubiri ubasha kugogora neza ibyo wariye, umuntu agira ubuzima bwiza kandi ntagire n’umubyibuho ukabije.
Uko abikwa
Ibintu bibiri bishobora kwangiza amavuta y’inka ni amazi n’izuba
• Amavuta y’inka agomba kubikwa mu icupa cyangwa igikombe bisukuye kandi bipfundikiye neza ahantu hatari urumuri.
• Ni yo mpamvu ari byiza kutayashyira muri firigo igihe ukunda kuyakoresha kenshi. Iyo uyapfunduriye ahantu hari umwuka ushyushye, bituma acika amazi akangirika.
• Amavuta y’inka ashobora kumara amezi 2-3 igihe uyabitse mu kintu kitageramo cyangwa ngo gihitishe umwuka.
• Igihe abitswe muri firigo, adapfunduwe, amavuta y’inka ashobora kumara umwaka.


text:
Isomo ryo mu Ibaruwa yandikiwe Abahebureyi 7,1-3.15b-17
Uwo Malekisedeki, Umwami w’i Salemu, umuherezabitambo w’Imana Isumba byose, ni we wasanganiye Abrahamu wari umaze gutsinda Abami, nuko amuvugiraho amagambo y’umugisha. Ni we kandi Abrahamu yeguriye igice cya cumi cy’iminyago. Izina rye risobanura mbere na mbere «umwami w’ubutabera», hanyuma kandi kuba umwami w’i Salemu bivuga «Umwami w’amahoro». Byongeye Malekisedeki, nta se uzwi, nta nyina, nta bisekuruza, nta we uzi igihe yavukiye n’igihe yapfiriye, maze agashushanya atyo Umwana w’Imana, akaba kandi n’Umuherezabitambo w’iteka ryose. Tuzirikana ko umuherezabitambo uje ari uwo mu cyiciro cya Malekisedeki; akaba atabugejejweho n’amategeko y’abantu, ahubwo n’ububasha bw’ubugingo buhoraho. Dore koko ibyamwemejweho: «Uri umuherezabitambo iteka ryose, wo mu cyiciro cya Malekisedeki.»


text:
URUKUNDO NYARUKUNDO EP 8:Umutesi yaba agiye kugambanira Igitego ?
Guhera uwo munsi yatangiye kwitekerezaho, areba uburyo bagenzi be bose basigaye bamwishisha, areba uburyo Igitego akora uko ashoboye akirinda guhangana na we, yibuka amagambo Cyuzuzo yamubwiye ubwo yajyaga iwabo, asanga ari kurwana urugamba atazatsinda. Yatekereje gusaba imbabazi Igitego abura aho azamuhera.
Umunsi umwe ari ku cyumweru, Umutesi yinjiye mu ishuri asanga bamwe mu banyeshuri bigana bicaye ku ntebe ebyiri z’inyuma, Igitego ari kubasobanurira imibare. Ajya ku ntebe ye afata ikaye, arayirambura arebamo akanya gato, arahaguruka aritoratoza, aratambuka yegera abandi aricara.
Bagenzi be byarabatunguye, bamwe bamuryanira inzara ariko bariyumanganya. Igitego yakomeje gusobanura ari na ko bagenzi be bamubaza ibibazo aho batumvise neza. Hashize akanya umutesi na we arikoroza abaza ikibazo, Igitego amusubiza neza nta ntugunda nta n’inda y’umujinya, maze barakomeza. Basoje barasohotse, bageze ku muryango Umutesi ahagarika Igitego, arambura ikaye amwereka akantu atumvise neza, Igitego arahagarara arakamusobanurira, abandi barabasiga.
Birangiye Umutesi aramubwira ati: «Igite, ndagushimira ko umpaye amahirwe yo kuvugana nawe. Nari maze iminsi nifuza kugira icyo nakubwira nkabura uburyo. Igite, muri iyi minsi naraguhemukiye birenze ariko nyuma nitekerejeho nsanga ibyo nakoze bidakwiye mfata icyemezo cyo gusaba imbabazi. Byose nabikoreshwaga n’urukundo nakundaga Cyuzuzo nibwira ko wenda byamfasha gusubirana na we ariko nasanze byose ari ukwibeshya kuko nibutse amazi yarenze inkombe. Ni ukuri ngusabye imbabazi mbikuye ku mutima, ibyabaye byose ndakwinginze ubimbabarire unsabire imbabazi na Cyuzuzo mwembi mukomeze mumfate nk’inshuti munkureho icyasha niyambitse imbere yanyu.»
Igitego ati: «Umute, ni koko wanteye intimba mbura uko mbigenza ariko niyemeza kudatezuka ku rugamba, nkumva uwo nakunze nzemera no kumuzira. Nibazaga impamu unziza akarengane bigeze hariya nkayibura ariko byose nkabitura Imana. Niba koko unsabye imbabazi uzikuye ku mutima ndaziguhaye.» Umutesi ashimira igitego maze baramanuka bakurikira abandi."
Kuva ubwo Igitego n’Umutesi bakomeje kubana neza, ndetse akenshi bakaba bari kumwe mu gihe cyo gusubiramo amasomo, Igitego asobanurira Umutesi. Barinze bakora ikizamini gisoza amashuri yisumbuye amahoro ari yose, ndetse banatsinda neza kuburyo batashye Umutesi ashimira Igitego uburyo yamufashije mu myiteguro y’ibizamini. Igihe cyo gutaha kigeze batashye bicaranye mu modoka baganira, bemeranya ko Igitego naza i Kigali azasura Umutesi. Yaramurangiye, amuha na numero yazamuhamagaraho. Bageze ku Kamonyi, Igitego amusezeraho arasigara.
Igitego amaze ukwezi mu biruhuko yasabye ababyeyi be uruhushya rwo kujya gusura umuryango wa Migambi, bararumuha. Nuko aritegura, nyina na we amutegurira ibyo azabashyira, bukeye atega imodoka yerekeza i Kigali. Igitego yageze kwa Migambi batarava ku kazi, mu rugo hari umukozi gusa. Umukozi yaramwakiriye aramuzimana, aranamuganiriza mu gihe agitegereje ko abandi baza. Mu masaha ya saa kumi n’imwe z’umugoroba Cyuzuzo yari ahageze, yinjiye mu ruganiriro akubita amaso Igitego ibyishimo biramusaba. Igitego arahaguruka bagwana mu nda.
Baganiriyeho akanya gato maze Cyuzuzo ajya gukaraba ahindura imyenda, araza amufata ukuboko aramuhagurutsa bajya kuganirira hanze mu busitani biyumvira akayaga n’amahumbezi bikunze kuranga umurwa mukuru w’urwimisozi igihumbi ku mugoroba.
Bageze mu busitani Cyuzuzo abwira Igitego ati " Igite, uzi ukuntu nari ngukumbuye? Nararaga nkurota, ku manywa nkicara nkagutekereza, uziko usigahe uhora mu bitekerezo byange iteka!» Igitego aratwenga ati: «Ariko Cyuzu, mbabarira umbwire ikintu uba utekereza kuri nge.» Cyuzuzo ati: «Umva sha! Ni byinshi pe! Ugira ngo ibyiza rurema yagutatse nabivuga nkabirangiza wa mugani wa ya ndirimbo.»
Igitego ati: «Cyuzuzo nawe rwose uwo wataka yaguha ibyo atunze byose. Ngaho mbwira bike muri ibyo byinshi.»
Cyuzuzo ati " Umuhanga mu gushishoza ni uwakwise Igitego. Nawe se, hera ku mutwe urebe uwo musatsi mwiza utagira uko usa, amatama atohagira itoto, amenyo meza anyenyeretsa, amaso meza atagira uko asa yo yasabagiriye umutima wange, mbese uri umutako ubereye ugukunda, kukugira nk’umukunzi bituma ntuza ngatengamara, n’iyo nibutse ko wampaye ikicaro mu mutima wawe nigurira kamwe. Nkomeze se?»
Igitego n’amasoni avanze n’ibyishimo, mu nseko itamuruye ati " Komeza niba bigihari Cyuzu.»
Cyuzuzo arakomeza ati " Nifuza iteka ko wampora iruhande ngahora niyumvira ijwi ryawe risendereye, ngahora nirebera ingendo yawe inyura benshi. Iyo utambuka utera udutambwe, ntangira kubura umutuzo, ngatuza nkakurangamira kuko uranezeza nkizihirwa. Uri ikibasumba ntugira inenge. Nge mbona narahisemo neza ku isi yose undutira bose. Naguhaye ikibanza mu mutima wange. Nzagutuzamo iteka nguteteshe nkwereke urukundo nyarukundo."
Igitego amaze kumva ayo magambo meza y’urukundo Cyuzuzo amubwiye, amugwa mu gituza amushimira agira ati " Cyuzuzo cy’umutima wange, rukundo nagenewe n’iyashimye ko duhura duhuje imitima yuje urukundo, nkunda ngukunde kuko ni wowe nahisemo mu bandi basore. Wanyeretse urukundo ruzira uburyarya no kumbangikanya, uranyuzuza muri byose, nzaguhora hafi iteka ryose nkurinde gushavura."
Mu mitoma ikora ku mutima, Cyuzuzo na Igitego bari bimutse bibereye mu karwa k’urukundo bonyine, ibyishimo, umunezero, n’akanyamuneza ari byose. Barogowe n’ihoni ry’imodoka ya Migambi, nuko Cyuzuzo aranyaruka arakingura.
Imodoka irinjira, Migambi avamo, umushoferi arakata ajya mu mujyi kuzana Mukamwiza ku iduka aho yacururizaga. Migambi yakubise amaso Igitego aramwenyura atambika ajya kumusuhuza, abanza kubaza umuhungu we Cyuzuzo bya nyirarureshwa aseka ati: «Noneho ko watashye kare sha Cyuzu?» Cyuzuzo n’Igitego bararebana nabo baraseka. Cyuzuzo yamuzaniye agatebe aricara, abaza Igitego amakuru y’iwabo, abaganirizaho gato maze ababwira ko ananiwe ashaka kuruhuka, nuko abasiga aho ajya mu nzu. Bwari bumaze kwira, imibu itangiye kudobya umunezero barimo, nuko binjira mu nzu bakomerezayo ibiganiro byabo. Nyina wa Cyuzuzo yahageze mu masaha ya saa tatu. Amaze kubasuhuza no kubaza amakuru Igitego, yabanje kujya gukaraba, agaruka azanye na Migambi baganirira hamwe banafata ifunguro rya nijoro. Igihe cyo kuryama kigeze basezeranaho bajya kuryama.
Cyuzuzo yaraye yibaza icyo yakora kugira ngo ku bukeye abone umwanya uhagije wo gusabana n’Igitego mbere y’uko ataha, yiyemeza kubyuka kare akajya ku kazi agasaba uruhushya, agatemberana na Igitego ahantu heza bakirirwana. Mukamwiza abyutse yaganiriye na Migambi bemeranya ko ajyana na Igitego bakirirwana mu mujyi ku iduka aho acururiza, aho kugira ngo yirirwe mu rugo wenyine. Umugambi wa Cyuzuzo uba ukomwe mu nkokora gutyo. Uwo munsi Igitego yafashije Mukamwiza baracuruza, baboneraho n’umwanya wo kuganira kuburyo byatumye Mukamwiza arushaho kumukunda, atangira gutekereza ku hazaza h’urukundo yabonaga hagati ye n’umuhungu we.
Ku gicamunsi Cyuzuzo yagiye ku iduka kubareba bajyana gusangira ifunguro ry’amanywa, maze asubira ku kazi. Ikigoroba Igitego yabwiye Mukamwiza ko hari umukobwa w’inshuti ye biganaga, ashaka kuvugisha kuri telephone kugira ngo babonane mbere y’uko ataha kuko yari gutaha ku bukeye. Nuko amuha telefoni ye ahamagara Umutesi, bemeranya ko aza kumufata akajya kumwereka iwabo, akazahanyura ataha akamusura. Amurangira aho iduka ryo kwa Migambi riherereye araza amujyana i Nyamirambo kumwereka iwabo. Bagezeyo bicayeho akanya gato, Umutesi azana icyo kunywa barasangira, hashize akanya gato aramuherekeza arataha, bumvikana ko azahanyura ataha na nyina w’Umutesi ahari akamumenya kugira ngo azahe Umutesi na we uruhushya rwo kumusura.
Umutesi na Igitego bagisohoka mu gipangu bakubitanye na Kabera mubyara w’Umutesi watwaraga abagenzi mu ivatiri. Arahagarara arabasuhuza, arababwira ngo bage mu modoka abageze aho bari bagiye. Kabera akimara gutsimbura imodoka abaza Umutesi ati: «Umute, uyu mwali se?» Umutesi ati: «Uyu mwali iki se Kabe? Umurebe ariko ntumukoreho.» Bose baraseka maze Kabera abwira Igitego ati: «Nitwa Kabera, ndi mubyara w’Umutesi. Mwebwe babita ba nde?» Igitego ati: «Nitwa Igitego. Umutesi twariganaga.» Kabera ati: «Uri Igitego mu bakobwa rwose. Uwanyereka uwakwise iryo zina namusaba akanyita umukwe we.» Umutesi n’ibitwenge byinshi ati: «Ubwo uratangiye Kabe. Subiza amerwe mu isaho rero baragutanze.» Kabera ati: «Wowe erega uzira abimereye neza Umute. Rata Igite, mutuye he?» Igitego ati: «Iwacu ni ku Kamonyi.» Kabera ati: «Nibyo rwose burya ku Kamonyi hasanzwe hava abageni beza. Nange ntuye ku Kimisagara. Nizere ko uzazana n’Umutesi kunsura mu gihe utarataha. Sibyo Igite?» Igitego ati: «Ejo nzataha buriya nzabasura ubutaha.» Kabera yabagejeje hafi y’iduka ryo kwa Migambi, we n’Umutesi basezera Igitego maze basubiranayo.
Kabera yabajije Umutesi amakuru yerekeye Igitego birambuye, anamusaba ko yakora uko ashoboye akabahuza mbere y’uko ataha, Umutesi aramusubiza ati: «Kabe, ndabizi inkumi nziza yose iyo wayiteye imboni ntikugendana, , ariko uriya we wikwigora ntiwamwigondera rwose. Ni umukobwa w’umutima uzi no kwihagararaho imbere y’abasore, kandi afite n’umusore w’inshuti ye yihebeye. Ni na we yaje gusura buriya na ririya duka yinjiyemo ni iry’iwabo w’umukunzi we.»
Kabera ati: «Yayayaya! Uzi kunshushanya gusa. Ririya duka se sindizi si iry’iwabo wa wa mucuti wawe uragiza ibisiga ngo murakundana.» Umutesi n’agahinda kenshi ati: «Reka kuntoneka umbwira amagambo nk’ayo Kabe. Niba naranamuragizaga ibisiga rero ubu si ko bikimeze. Nirangayeho ubu uriya ni we barikumwe kandi ubu natangiye kugerageza kubyakira nubwo kumwikuramo bikomeje kungora. Kabera ati: «None se wazinkiniye nawe ukaboneraho kwisubiza umukunzi wawe?» Umutesi ati: «Naba nkubeshye Kabe. Igitego ndamuzi bihagije, kandi Cyuzuzo na we amubuze yarwana inkundura ndabizi. Urabizi ko nange niyizera ariko hari ibidashoboka pe.» Kabera ati: «Azataha ryari?» Umutesi ati: «Azataha ejo ariko azanyura mu rugo kunsezera.» Kabera ati: «Apuuu, biroroshye cyane ku mugoroba ndakureba tubipange. Uriya we ubu ndamufite rwose.»
...Biracyaza
UMWANDITSI: RENZAHO Christophe
Art: Idi Basengo
Iyi nkuru izajya ibageraho buri wa mbere , ku wa Gatatu no ku wa gatanu
Ushaka gutera inkunga ubwanditsi bw’izi nkuru ndende, wabunyuza kuri 0788696317 cyangwa 0727696317
Ibice byabanje:
Umusogongero w’inkuru Ndende, EP1: URUKUNDO NYARUKUNDO
URUKUNDO NYARUKUNDO EP 2:Cyuzuzo arabutswe inkumi itagira uko isa !
URUKUNDO NYARUKUNDO EP 3: Cyuzuzo ararikocoye !
URUKUNDO NYARUKUNDO EP4: Cyuzuzo akubiswe n’inkuba
URUKUNDO NYARUKUNDO EP 5: Cyuzuzo abonye umuhoza
URUKUNDO NYARUKUNDO EP 6:Umutesi asabye imbabazi
URUKUNDO NYARUKUNDO EP 7:Urwango ruratangiye hagati y’Igitego na Umutesi


text:
Bijya bibaho ko umwe mu bashakanye wumva ko yakunze undi muntu kandi ari yaramaze guhitamo uwo bazabana. Birashoboka ko urwo rukundo rwabo runakomeza akaba yasiga uwo bari barashakanye agasanga undi mushya. Muri iyi nkuru tugiye kureba impamvu zituma umwe mu bashakanye yisanga akururwa n’undi n’icyo wakora igihe bikubayeho.
Umuhanga mu by’imitekerereze witwa Mullinax avuga ko kuba umuntu wubatse yakibona akururwa n’undi muntu batashakanye nta kibazo kirimo. Aho biba ari ibyiyumviro biza ako kanya ariko nyuma bigashira. Mu bushakashatsi we n’abandi bakoreye ku bagore biga muri kaminuza yo mu Buhinde bagaragaje ko abagera kuri 70% bemeje ko bigeze gukururwa n’undi muntu batashakanye. Gusa bavuga ko bihita bishirira aho, kuko abagera kuri 5% gusa aribo bemeje ko gukururwa byaje kuvamo urukundo rubaganisha guca inyuma abo bashakanye.
Ku rundi ruhande ariko hari abavuga ko igihe cyose wiyumvisemo ko wakuruwe n’undi muntu mutashakanye kandi waramaze guhitamo icyo gihe uba wamaze gutangira inzira yo kumuca inyuma.
Ari abavuga ko gukururwa n’uwo mutashakanye nta kibazo kirimo ari n’ababona ko harimo ikibazo, bose icyo bahuriraho nuko hari impamvu zituma ukururwa n’uwo batashakanye agera ku rwego rwo kumva yamukunze akaba yanaca inyuma uwo bashakanye.
Dore zimwe mu mpamvu zimwe zituma gukururwa n’undi muntu bivamo urukundo no guta uwo mwashakanye:
Kuba urugo rwawe ruri mu bibazo: Iyo musanzwe mutumvikana n’uwo mwashakanye biroroshye ko ukururwa n’abandi bagore cyangwa se abandi bagabo. Bamwe bagenda bashaka amahoro kuko bumva ko bayaburiye mu rugo rwabo. Nyamara icyiza nuko wari ukwiye kubanza gukora uko ushoboye ugarura amahoro mu rugo rwawe aho gutwarwa umutima n’abandi. Ikinda ugomba kuzirikana nuko urukundo rwose rugira igihe k’ibibazo n’igihe cy’ibyishimo. Gusa urukundo ruramba rwo nuko ba nyirarwo baba bazi uko bakemura ibibazo bagirana hagati yabo.
Guhora ubona ibibi gusa by’uwo mwashakanye: Akenshi iyo uhora ubona ibibi gusa by’uwo mwashakanye biroroshye ko wisanga wakuruwe n’undi mutashakanye. Ibyo biterwa nuko uwo mwashakanye umubona ukamubonamo ibibi naho k’uwundi we ukaba ujya kureba ibyiza utabona k’uwo mwashakanye. Nta muntu ubaho w’umutagatifu, ari abagore ari n’abagabo buri wese aba afite uruhande rubi n’urwiza. Iyo rero ushaka kubaka urugo runezerewe kandi rurambye wirinda guha agaciro ibibi kurusha ibyiza by’uwo mwashakanye.
Ibibazo biza nyuma yo kubaka urugo: Nyuma yo gushinga urugo hari ubwo hagati y’abashakanye havuka ibibazo byo kuba bari basanzwe batabana no kuba umuntu aribwo aba yiyereka uwo bashakanye ntacyo amukinze. Rimwe na rimwe ibyo bibazo bituma utangira kwibaza ko ushobora kuba waribeshye k’uwo mwashakanye. Iyo ugize undi muntu mukubitana ubona ko ariwe ugukunze kurusha uwo mubana. Nyamara burya nawe ushobora kumukurikira ugasanga ibyo usize urabisanze.
Kuba utarigeze ukunda uwo mwashakanye ; muri iyi minsi usanga kubeshyanya ko mukundana byaragwiriye ku buryo umuntu murinda mujya kubana uziko agukunda kandi akuryarya. Niba waraje ukurikiye ibindi bintu k’uwo mwashakanye niyo wabibona ntabwo umutima wawe uzatuza ngo wihingemo urukundo ruze. Niho uzasanga ahubwo wisanze ukururwa n’abandi ukabona ibyiza byabo rimwe na rimwe uwo mwashakanye abifite ariko kuko utamukunze ntabyo wabona.
Kuba umuntu ugukurura afite ibyo agamije : Hari ubwo wibwira ko yuri gukururwa n’undi muntu mutashakanye ukumva ko biterwa no kuba umukunze nyamara we akaba aguhiga afite ikindi agamije. Shishoza n’usanga uwo muntu afite ibindi agamije birimo kugusenyera, kurya amafaranag yawe, kukwinezezaho ( urugero abagabo bashobora agutanga byose ku bakobwa bakabarya umutima kuko bashaka kubafata nk’ibikoresho byo kwishimisha) n’ibindi. Uramutse ubonye ko uwo muntu ariwe uba ukwitoratozaho kuko afite indi mpamvu, wamuhungira kure kuko yazakugwisha mu mutego ukazabibona nyuma.
Muri make ntabwo wavuga ko uzirinda guhura n’abandi bantu kimwe nuko utazabirinda uwo mwashakanye. Gusa icyo ugomba kuzirikana nuko uwo mwashakanye wamuhisemo mu bandi kandi nawe ukamuha icyo cyizere cyo kuba yaragutoranyije mu bandi. Ibyo bizabarinda kwa gukururwa n’abandi kugera ku rwego rwo kuba urukundo no kuba mwacana inyuma. Nta mpamvu n’imwe ukwiye kwitwaza icyo ugomba guharanire nuko wasigasira urukundo rw’uwo mwashakanye ukaba aribyo ushyiramo imbaraga.


text:
politike muri gakondo n’umurage utagajuka!!
Hits: 44
Uhereye ku gice cya (1) ukageza ku gice cy’i(172)cy’ubuhanuzi, buriya ntabwo mwari mwasobanukirwa uko gahunda ziteye!?
Ese burya bwose muri injiji bigezaho!? Amakuru yose akubiye mulizo nyandiko zirenze ibihumbi 4000 nta cyo murakuramo cyabafasha ngo mwikize hamwe na banyu!?
Uwiteka Nyiringabo abacira amarenga ntimurabukwe!? Nta mpigi ihiga Imana. Ahaaa iyo akaboko gafashe ingoma batari bagaca se murumva!?
Niba ari byo mushaka mutegereze INKOTA ilimo gutunganywa muruganda nimara gutungana neza muzatungurwa. Urabe wumva birenge niwowe ubwirwa.
Ariko ko mwasinye contract na sekibi mwakwikurayo gute? Nimuhame hamwe mwumve uko iryana umuriro mwotesheje abandi namwe zibote!!!
Uwo munsi tuwutegereje turi benshi mwavuze ko bidashoboka. Ariko noneho ubanza akebo kagiye iwamugarura. Nyamara urutugu rurakura nturujya rusumba ijosi.
Ninde utakwifuza kureba iherezo ryanyu!? Niba se isazi muyicisha inyundo, ubwo noneho umuntu mu mugenza mute!?? Ubuse za magigiri zimanitse mubushorishori bw’inyenyeri ko zigiye kumanurwayo zizagana hehe???
Narabibabwiye muti ni mayibobo w’Umuhanuzi. Obadiah haravuga ngo naho watumbagira mu bushorishori bw’inyenyeri ukarika icyali cyawe mubisenge by’inyenyeri, azakumanurayo agukubite hasi. Ubu noneho mushobora kuba mutangiye kubyumva neza.
Cyakora amaraso murayanyoye mwa! Nta nyota muzagira ukundi! Ayiii!!! Absolutely nothing you left.


text:
Ibishusho Byo Mumijyi Santander World nigikorwa rusange cyubuhanzi kigizwe nitsinda ryibishushanyo byishimira ubuhanzi kandi bikuzuza umujyi wa Santander (Espagne) mu rwego rwo kwitegura amarushanwa y’isi y’ubwato ku isi Santander 2014. Ibishusho bifite uburebure bwa metero 4.2, bikozwe mu byuma kandi buri kimwe muribo bikozwe nabahanzi batandukanye. Buri gice mubice byerekana umuco umuco umwe kumugabane wa 5. Nibisobanuro ni uguhagararira urukundo no kubaha imico itandukanye nkigikoresho cyamahoro, binyuze mumaso yabahanzi batandukanye, kandi ukerekana ko societe yakira ubudasa bakoresheje amaboko.
Izina ry'umushinga : Santander World, Izina ryabashushanya : Jose Angel Cicero, Izina ry'abakiriya : Jose Angel Cicero SC..
Igishushanyo kidasanzwe nuwatsindiye igihembo cya platine mugikinisho, imikino nibirori byo gushushanya ibicuruzwa. Ugomba rwose kubona ibihembo bya platine byegukana ibishushanyo mbonera bya portfolio kugirango umenye ibindi bikinisho byinshi bishya, bishya, byumwimerere kandi bihanga igikinisho, imikino nibikorwa byo gushushanya.


text:
Ambrose
Ambrose (wavutse Aurelius Ambrosius; nko mu 340 - 397), wubahwa nka Mutagatifu Ambrose [a], yari Umwepiskopi wa Milan, umuhanga mu bya tewolojiya, akaba n'umwe mu bantu bakomeye ba kiliziya bakomeye bo mu kinyejana cya 4.
Ambrose yakoraga nka guverineri w’Abaroma wa Aemilia-Liguria muri Milan ubwo yagirwaga mu buryo butunguranye kuba Umwepiskopi wa Milan mu 374 kubera abantu benshi. Nka musenyeri, yafashe icyemezo gikomeye cyo kurwanya Arianism maze agerageza gukemura amakimbirane hagati y'umwami w'abami Theodosius wa mbere na Magnus Maximus wanyaga. Gakondo ishimira Ambrose kuba yarateje imbere "indirimbo ya antifonal", uburyo bwo kuririmba aho uruhande rumwe rwa korari rwitabira ubundi buryo, ndetse no guhimba Veni redemptor gentium, indirimbo ya Adiventi. Yagize kandi uruhare rukomeye kuri Augustin wa Hippo (354-430).
Ubukirisitu bw’iburengerazuba bwagaragaje ko Ambrose ari umwe mu Baganga bayo bane ba Kiliziya. Afatwa nk'umutagatifu na Kiliziya Gatolika, Itorero rya orotodogisi mu Burasirazuba, Ihuriro ry'Abangilikani, n'amadini atandukanye y'Abaluteriyani, kandi yubahwa nk'umutagatifu wa Milan.


text:
Trolley Iyi ntambwe trolley nimwe mubintu bigize ibishushanyo mbonera bya K kubirango bya QUISO. Ikozwe mubiti byiza bikozwe neza. Igishushanyo cyacyo gikomeye kandi cyuzuye bituma biba byiza gutanga inzoga kumeza ya resitora. Kubwumutekano nubwiza bwa serivisi, ibirahuri bihagarikwa ku musego, amacupa yimukanwa nigitambaro kitanyerera, ibiziga byinganda bifite uruziga rwiza kandi rucecetse.
Izina ry'umushinga : Kali, Izina ryabashushanya : Patrick Sarran, Izina ry'abakiriya : QUISO.
Igishushanyo gitangaje nuwatsindiye igihembo cya feza mu marushanwa yo kwerekana imideli, imyambaro n'imyenda. Ugomba rwose kubona ibihembo bya silver byegukana ibishushanyo mbonera bya portfolio kugirango umenye ubundi buryo bushya, bushya, umwimerere kandi uhanga, imyambarire n'imyenda.


text:
kurikirana umunsi wa gatatu w’igiterane cy’ivugabutumwa(live) kiri kubera kuri sitade ya kaminuza
Ni igiterane cyatangiye kuwa gatandatu i tariki ya 18/01/2020 kikaba gifite intego igira iti”icyaremye gishya,ubuzima nyakuri” riboneka 2 abakorinto 5:17.
umwigisha uyu Munsi ni Ev.karangayire Clement uturuka i Kigali Paruwasi ni REMERA
hagiyeho umwigisha dutangiye dusoma Abaroma 8:6
Umutima wa kamere utera urupfu,ntabwo turi abanyabyaha kubera ibibi twakoze,ahubwo turibo kuko ariko turemye. Umutima wa kamere uturuka kuri Adamu na Eve. Adamu yarafite ibyumviro bitandatu: kumva,guhumurirwa,gukorakora,kureba,gutekereza,kwizera
Akagira ibice bitatu:Umubiri,Ubugingo n’Umwuka ariko amaze gukora ibyaha bimwe ababibura harimo Umwuka kuko ariyo Imana ituye.byatumye asigarana ibyumviro bitanu n’ibice bibiri akanagira ibitekerezo bya Satani harimo n’ amasomo Twiga muri za kaminuza kuko bikoresha kuvura ikibazo ariko ibitekerezo biva muri bibiliya bikoresha ahantu hatandukanye naha byo bivura ibyaha bigatanga Amahoro Isi idatanga.
Iyo Usomye Yesaya 52:3 hagira hati” mwagunzwe ubusa,muzanacungurwa ntacyo mutanze”.iyo mpamvu Imana yaducunguye ntacyo itanze kandi ntanuwo ibajije.
kugira ngo ibyo twiga bizagire agaciro nuko ubanza kubaha Imana
ikibazo sibikuriho(ibibazo),ahubwo ikibazo nibikurimo(Ibyaha). Iyo usomye neza muri bibiliya 1 Samuel 17:33,45-47.Kwiga ntibyatuma utaba indaya,ntibyatuma utaba ikirara ariko kubaha Imana iyo ufite ukora Ibyiza
ikibazo kuki Sawuli yagira ikibazo imbere yagira ikibazo imbere ya Goliya ti nuko yatewe na Goliyati afite ibyaha ariko Dawidi ntabwoba afite kuko yatewe nta cyaha afite mu mutima we.
ikindi gusenga wirukana ikibazo kuba usenga Satani kuko Satani akemura ikibazo ari uko ubanje gukora ibyaha,ariko ikemura ikibazo ari uko ubanje kureka ibyaha.
Sawuli kuko yari Umwanzi w’Imana byatumye Imana iba inshuti y’abanzi be ariko kuko Dawidi yari inshuti y’Imana byatumye Iba Umwanzi w’abanzi be. kugira rero Imana ibe Umwanzi w’Abanzi nuko uyumvira by’ukuri ureka ibyaha,tureke gusenga twirukana abanzi bacu ntahubwo gusenga twirukana kuba Umwanzi w’Imana.
Imigani 1:33,zaburi 119:165 niki kizakubwira ko wumvira Imana by’Ukuri ni Uko uba ufite amahoro yo mutima kandi abanzi bagihari. Nihumvira Imana uzaririmba nkuwariye,kandi waburaye.
Mbese ikibazo kibuza Amahoro?,Yego rwose Ikibazo kibuza Amahoro niko umuntu yasubiza =,nonese kuki Dawidi ntamahoro yabuze imbere ya Goliyati? ahubwo ikintu kibuza Amahoro ni icyaha ninayo mpamvu Sawuli yabuze amahoro,Umwanzi abantu bagira ni icyaha. Abantu benshi bazi ko ibyaha ari Ugusambana si ukubeshya ahubwo icyaha ni igitekerezo kibi cyatumye ukora igikorwa kibi. Abantu benshi ntabwo bazi Umwanzi ( Matayo 15:19) Hagira hati” kuko mu mutima w’umuntu ariho haturuka ibiterezo bibi aribyo gusambana,kwica n’ibindi abantu twita ibyaha.
Iyo usomye neza uyu murongo neza ubona ko icyaha ari igitekerezo kibi aha wakwibaza ari Umutwe n’umusatsi niki kibi? ikibi ni Umutwe kuko ariho utanga umusatsi rero niba ushaka kureka ibyo abantu bita ibyaha nuko ubanza kwihana ibitekerezo bibi. Benedata tugomba kwihana hatarimo uburyarya icyiza nuko ubyihana imbere y’itorero ariko ku Mana ushaka kubireka (yohana 17:17).
iyo wihannye iki gice cy’icyaha ubana amahoro n’abantu ariko iyo wihannye ibitekerezo bibi ubana amahoro n’Imana.
twihane neza Benedata,Umwigisha arasoje
Tugeze mu mwanya wo gusoza tubifashijwemo Eric Ukundwaniwabo
Turongera saa Kumi n’Imwe turaba turi kumwe nanone na Karangayire Clement dukomeza gufashwa.
812 total views, 6 views today
1 COMMENTS
-
Imana ibahe umugisha IDC muri kwitwara neza cyanee…. Tubakurikiranye nkabari yo. Kd Umwuka wera arikubakoreramo cyanee. Keep it up.


text: 4 Umwami Yesu amenya ko Abafarisayo bari bumvise ko yahinduraga abantu benshi abigishwa akanababatiza,+ kurusha Yohana,2 nubwo mu by’ukuri Yesu ubwe atari we wabatizaga ahubwo ari abigishwa be.3 Nuko ava i Yudaya asubira i Galilaya.4 Ariko yagombaga kwambukiranya Samariya.+5 Nuko agera mu mugi wa Samariya witwaga Sukara, hafi y’isambu Yakobo yahaye umuhungu we Yozefu.+6 Aho ni ho hari iriba rya Yakobo.+ Icyo gihe Yesu yicara ku iriba bitewe n’uko yari ananijwe n’urugendo. Hari nko ku isaha ya gatandatu.7 Nuko umugore w’i Samariya aza kuvoma amazi. Yesu aramubwira ati “mpa amazi yo kunywa.”8 (Abigishwa be bari bagiye mu mugi kugura ibyokurya.)9 Uwo mugore aramubaza ati “ko uri Umuyahudi nkaba ndi Umusamariyakazi, bishoboka bite ko wansaba amazi yo kunywa?” (Kuko nta mishyikirano Abayahudi bagiranaga n’Abasamariya.)+10 Yesu aramusubiza ati “iyaba waramenye impano+ y’Imana, ukamenya n’ukubwiye+ ati ‘mpa amazi yo kunywa,’ uba umusabye akaguha amazi atanga ubuzima.”+11 Aramubwira ati “Nyagasani, nta n’indobo ufite yo kuvomesha kandi iriba ni rirerire. None se ayo mazi y’ubuzima urayakura he?12 None se uruta+ sogokuruza Yakobo waduhaye iri riba, kandi na we ubwe n’abana be n’amatungo ye bakaba baranywaga ku mazi yaryo?”13 Yesu aramusubiza ati “umuntu wese unywa kuri aya mazi azongera kugira inyota.14 Umuntu wese unywa ku mazi nzamuha ntazagira inyota ukundi,+ ahubwo amazi nzamuha azaba isoko y’amazi+ idudubiza muri we, kugira ngo itange ubuzima bw’iteka.”+15 Uwo mugore aramubwira ati “Nyagasani, mpa kuri ayo mazi kugira ngo ntazongera kugira inyota cyangwa ngo mpore nza hano kuvoma.”16 Aramusubiza ati “genda uhamagare umugabo wawe maze muze hano.”17 Uwo mugore aramusubiza ati “nta mugabo ngira.” Yesu aramubwira ati “ubivuze neza, ubwo uvuze uti ‘nta mugabo ngira.’18 Wagize abagabo batanu kandi n’uwo ufite ubu si umugabo wawe. Aho uvuze ukuri.”19 Uwo mugore aramubwira ati “Nyagasani, menye ko uri umuhanuzi.+20 Ba sogokuruza basengeraga kuri uyu musozi,+ ariko mwe mukavuga ko i Yerusalemu ari ho abantu bakwiriye gusengera.”+21 Yesu aramubwira ati “mugore nyizera. Igihe kigiye kuza ubwo muzaba mutagisengera+ Data kuri uyu musozi cyangwa i Yerusalemu.+22 Mwe musenga uwo mutazi;+ twe dusenga uwo tuzi kuko agakiza gaturuka mu Bayahudi.+23 Ariko kandi igihe kigiye kugera, ndetse ubu cyageze, ubwo abasenga by’ukuri bazasengera Data mu mwuka+ no mu kuri;+ kandi koko, Data ashaka abameze nk’abo kugira ngo bamusenge.+24 Imana ni Umwuka,+ kandi abayisenga bagomba kuyisenga mu mwuka no mu kuri.”+25 Uwo mugore aramubwira ati “nzi ko Mesiya+ witwa Kristo+ ari hafi kuza. Igihe cyose azazira azatubwira ibintu byose yeruye.”26 Yesu aramubwira ati “jyewe uvugana nawe ndi we.”+27 Muri uwo mwanya abigishwa be baba barahageze, batangazwa n’uko yavuganaga n’umugore. Birumvikana ariko ko nta n’umwe wamubajije ati “urashaka iki?,” cyangwa ati “kuki uvugana na we?”28 Nuko uwo mugore asiga ikibindi cye ajya mu mugi, abwira abantu ati29 “nimuze murebe umuntu wambwiye ibintu byose nakoze. Mbese aho ntiyaba ari we Kristo?”+30 Bava mu mugi bajya aho Yesu yari ari.31 Hagati aho, abigishwa be baramuhataga bati “Rabi,+ akira urye.”32 Ariko arababwira ati “mfite ibyokurya mutazi.”33 Nuko abigishwa barabwirana bati “mbese haba hari uwamuzaniye ibyokurya?”34 Yesu arababwira ati “ibyokurya byanjye+ ni ugukora ibyo uwantumye ashaka+ no kurangiza umurimo we.+35 Mbese ntimuvuga ko hasigaye amezi ane isarura rikagera? Dore ndababwira nti ‘mwubure amaso murebe, imirima ireze kugira ngo isarurwe.+36 Umusaruzi amaze guhabwa ibihembo bye no kwegeranya imbuto zikwiriye ubuzima bw’iteka,+ kugira ngo umubibyi+ n’umusaruzi bishimane.’+37 Koko rero, kuri iyo ngingo aya magambo ni ay’ukuri avuga ngo ‘umwe yarabibye undi arasarura.’38 Nabatumye gusarura ibyo mutaruhiye. Abandi barabiruhiye+ none mwebwe mugiye gusangira na bo imbuto z’ibyo baruhiye.”39 Icyo gihe benshi mu Basamariya bo muri uwo mugi baramwizera,+ bitewe n’ijambo uwo mugore yababwiye abahamiriza ati “yambwiye ibintu byose nakoze.”+40 Nuko Abasamariya bamusanze aho yari ari baramusaba ngo agumane na bo; ahamara iminsi ibiri.+41 Ibyo byatumye abandi benshi bamwizera bitewe n’ibyo yavugaga,+42 maze babwira uwo mugore bati “ubu noneho ntitucyemejwe n’ibyo watubwiye, kuko twiyumviye+ kandi tumenye tudashidikanya ko uyu muntu ari we mukiza+ w’isi.”43 Iyo minsi ibiri ishize, arahava ajya i Galilaya.+44 Icyakora, Yesu ubwe yahamije ko nta muhanuzi uhabwa icyubahiro mu gihugu cye.+45 Nuko ageze i Galilaya, Abanyagalilaya baramwakira kuko bari barabonye ibintu byose yakoreye i Yerusalemu mu minsi mikuru,+ kubera ko na bo bari baragiye muri iyo minsi mikuru.+46 Yongera kugaruka i Kana+ ho muri Galilaya, aho yari yarahinduriye amazi divayi.+ Icyo gihe i Kaperinawumu+ hari umugaragu w’umwami wari ufite umwana urwaye.47 Uwo mugabo yumvise ko Yesu yari yavuye i Yudaya akajya i Galilaya, ajya kumureba maze amusaba ko yaza akamukiriza umwana kuko yendaga gupfa.48 Ariko Yesu aramubwira ati “mwebwe iyo mutabonye ibimenyetso+ n’ibitangaza+ ntimushobora kwizera.”49 Umugaragu w’umwami aramubwira ati “Nyagasani, ngwino umwana wanjye atarapfa.”50 Yesu aramubwira ati “igendere+ umwana wawe ni muzima.”+ Nuko uwo mugabo yizera ijambo Yesu amubwiye, aragenda.51 Ariko akiri mu nzira, abagaragu be baza kumusanganira bamubwira ko umwana we ari muzima.+52 Na we ababaza igihe yakiriye. Baramubwira bati “ejo ku isaha ya karindwi ni bwo umuriro+ wamuvuyemo.”53 Nuko se w’uwo mwana amenya ko iyo saha+ ari yo Yesu yamubwiriyeho ati “umwana wawe ni muzima.” Nuko we n’abo mu rugo rwe bose barizera.+54 Icyo cyari ikimenyetso cya kabiri+ Yesu yakoze igihe yavaga i Yudaya akajya i Galilaya.


text:
IGITABO CY’ABALEWI
Iki gitabo nicyo tegeko rigenga abatambyi, kubw’ishyanga ryose rya Isiraeli kugirango babe ishyanga ryera. Iryo zina ryacyo rituruka kwihame yuko abatambyi bagombaga kuva mu muryango wa Lewi, ijambo kwera riboneka inshuro 87, kwezwa rikaboneka inshuro 45. rigaragaza Imana yera yabonetse iruta izindi zose zo mwisi.
Iki gitabo kitubwira ibitambo binyuranye abantu bagombanga kuzana ku Mana (1-7), abatambyi (8-10) kwera kwa buri munsi, (11-22) imigenzo itandukanye (23) nuko bazitwara mu Gihugu Imana yari kuzaha Isiraeli (24-27) ibitambo byatambwaga buri munsi, umwaka ku wundi, bibibutsa ko ibyaha bituma Imana ikura ubwiza bwayo hagati y’abantu bayo, kandi bikaganisha ku rupfu. Ibyo bitambo kandi byashushanyaga Kristo wari kuzaza, ari we wapfiriye ibyaha byacu, (1Abakorinto 15:3)
Ariko iki gitabo ntikibereyeho imigenzo y’amadini, gitanga amategeko atugenga ya buri munsi, nko kumenya ibyo dukwiye kurya, nibyo tudakwiye kurya, itegeko rigenga isuku, Imana ibikorera kwisezerano yuko Isirael ni bitondera ibyo yategetse izabarinda indwara (Kuva15:26; 23:25) Yarabikoze atari kubufindo ahubwo ikoresheje itegeko karemano tuzi kandi dusobanukiwe, kumvira kwabo kwari gutuma Imana ibeza kandi ikabarobanurira kuyikorera, ari nabyo kwera bisobanura.